Е 
pr ол». 


А Дела iii is i sio o a ОН 


Sun Tzu (544 m. pr. Kr. - 496 m. pr. Kr.) 
buvo kinų karvedys, kurio įžvalgos lyginamos 

su kitu garsiu kinų išminčiumi - Konfucijumi. Nors didžioji 
dalis karvedžio tekstu buvo skaitoma ir cituojama daugiau 

nei du tūkstantmečius, anksčiau nežinoma Karo meno 

ištrauka buvo rasta 1972-aisiais, archeologams Kinijoje 
tyrinėjant senovinę kapavietę. Ypač svarbią vietą lietuviš- 
kame knygos leidime užima Sun Tzu veikalo komentarai, 

kurių pirmieji atsirado dar Hanų epochoje 
(206 m. pr. Kr. - 220 m. pr. Kr.). 

Pratarmė 


Sun Dzu veikalas Karo menas (Ping-fa arba 
Birgfa) sukurtas nepaliaujamų ir siaubingų karinių 
konfliktų epochoje tapo nepertraukiamos literatūrinės 
tradicijos, nagrinėjančios karybos įmantrybes, pradi- 
ninkas. Būtent šis kūrinys apie karo strategiją, kurį 
maždaug prieš du šimtus metų išvertė prancūzas mi- 
sionierius, labiausiai paplito Vakaruose. Jį nepaliau- 
damas studijavo ir naudojo Napoleonas ir galbūt kai 
kurie nacių vyriausieji kariuomenės vadai. Paskuti- 
niuosius du tūkstančius metų jis išliko svarbiausias 
Azijos karinis traktatas, kurio pavadinimą yra girdėję 
netgi paprasti žmonės. Kinų, japonų, korėjiečių karo 
teoretikai ir kariai profesionalai privalėjo studijuoti 
šią knygą. Daugybė joje minimų strategijos nuostatų, 
jau pradedant nuo VIII a., suvaidino nemenką vaid- 
menį legendinėje Japonijos karų istorijoje. Daugiau 
nei tūkstantį metų šio veikalo koncepcijos kėlė karš- 
tas diskusijas ir aršius filosofinius debatus. Jis patek- 


davo į pačių įvairiausių Žmonių akiračius. Į anglų kal- 
bą Karo menas verstas ne kartą, tačiau laikas nuo laiko 
atsiranda naujų šios nemarios knygos vertimų. Ko gi 
daugiau gali trokšti autorius? Beje, pats laikas pakal- 
bėti apie autorystės problemą. 


Ilgą laiką buvo manoma, jog Karo menas yra 
seniausias ir įžvalgiausias Kinijos traktatas apie 
karybą, o visos kitos knygos - antrarūšiai veikalai. 
Tradiciškai traktato autoriumi laikomas istorinis as- 
muo Sun U arba Sun Оги (Sun-tzu, Sun Tzu, Sunzi), 
apie kurio aktyvią veiklą nuo 512 m. pr. Kr. byloja ir 
rašytiniai šaltiniai Ši Či ir U ir Jue Pavasarių ir Ru- 
denų laikotarpis. Tačiau kiti mokslininkai išlikusiame 
Karo meno tekste aptiko, pirma, daugybę anachro- 
nizmų, tarp jų: terminų, įvykių, technologijų ir filo- 
sofinių sąvokų; antra, tyrinėtojai pažymi, jog nėra 
jokių duomenų (jie turėtų būti veikale Dzuo Džuan - 
klasikiniame to laikmečio politinių įvykių metrašty- 
Је), patvirtinančių strateginį Sun U vaidmenį karalys- 
čių О ir Juė tarpusavio karuose; ir trečia, nors Karo 
mene itin išsamiai aptariama galingo karo koncepcija, 
VI a. pr. Kr. didieji mūšiai bemaž neminimi. 

Tradicinių pažiūrų puoselėtojai kaip savo teisumo 
įrodymą pateikia faktą, jog Karo meno fragmentų ga- 


lima aptikti daugybėje kitų karinių traktatų, o tai būtų 
neįmanoma, jeigu tekstas nebūtų žymiai ankstyves- 
nis. Netgi egzistuoja nuomonė, jog toks sekimas 
kūriniu reiškia tik viena – Karo menas yra anksty- 
viausias karinis traktatas, kuris buvo vertinamas labiau 
už bet kurį kitą žodinį ar rašytinį veikalą. Tam tikros 
analitinės koncepcijos, pavyzdžiui, vietovių klasifi- 
kacija, taip pat siejama su Sun Dzu. Keista, tačiau 
nenorima net užsiminti, jog autorius galbūt pats rėmėsi 
kitų rašytojų darbais. 

Žinoma, glaustas, dažnai abstraktus Sun Dzu vei- 
kalo pobūdis lyg ir patvirtina prielaidą, jog jis sukur- 
tas ankstyvajame kinų rašto vystymosi laikotarpyje. 
Tačiau lygiai taip pat sėkmingai galima tvirtinti, jog 
rašyti tokiu įmantnu filosofiniu stiliumi įmanoma tik 
tada, kai už pečių milžiniška kovinė patirtis ir nepa- 
prastai gilios karybos meno tyrinėjimo tradicijos. Karo 
mene pateikiamos esminės koncepcijos ir bendro 
pobūdžio apmąstymai veikiau įrodo, jog veikalas tik- 
rai remiasi turtinga karine patirtimi, žiniomis ir tradi- 
cija. Jis nebuvo sukurtas vienu prisėdimu „iš nieko“. 

Atmetus jau iš esmės pasenusią skeptikų, laikiu- 
sių Šią knygą vėlesnių laikų klastote, nuostatą, šian- 
dien yra žinomi trys požiūriai, susiję su Karo meno 
sukūrimo laikotarpiu. Pagal pirmąjį, knygos autorys- 


tė priskiriama istoriniam asmeniui Sun Dzu, mėginant 
pasikliauti tuo, jog galutinė kūrinio redakcija buvo 
atlikta netrukus po autoriaus mirties, V a. pr. Kr. pra- 
džioje. Pagal antrąjį, kuris remiasi pačiu traktato 
tekstu, teigiama, jog Karo menas buvo parašytas Ka- 
паијапёіц karalysčių laikotarpio viduryje arba antro- 
je pusėje, t.y. IV a. arba III a. рг. Kr. Pagal trečiąjį, 
kuris taip pat remiasi tekstu ir anksčiau atrastais šalti- 
niais, manoma, jog veikalas buvo sukurtas antroje 
V a. pr. Kr. pusėje. Vargu, ar kada nors bus nustatyta 
tiksli data, nes tradicinės autorystės šalininkai itin jaut- 
riai puoselėja Sun Dzu autentiškumą. Kita vertus, у1- 
sai įmanoma, jog tokia istorinė asmenybė tikrai gy- 
veno, ne tik buvo strategas ir galbūt karvedys, bet ir 
surašė knygos, kurios autoriumi jis laikomas, metme- 
nis. Vėliau šeimoje ar artimiausių mokinių ratelyje 
esminiai dalykai buvo perduodami iš kartos į kartą, 
metams bėgant jie buvo nuolat tobulinami ir vis la- 
biau plito. Galimas dalykas, jog ankstyviausiąjį teks- 
to variantą suredagavo garsusis Sun Dzu palikuonis 
Sun Pinas (Binas), kuris plačiai pritaikė veikalo įžval- 
gas savo paties kūrinyje Karybos būdai. 

Veikale Ši Či pateikiamos daugybės žymių strate- 
gų ir karo vadų biografijos. Tarp jų galima aptikti ir 
Sun Оги (beje, priesaga (ги yra pagarbus kreipinys ir 
reiškia meistrą arba mokytoją) gyvenimo aprašymą. 

Tačiau kūrinyje U ir Jue Pavasarių ir Rudenų laiko- 
tarpis randame žymiai įdomesnį pasakojimą: 


Trečiaisiais Holiu valdymo metais karvedžiai iš 
U norėjo užpulti Ču, tačiau nesiėmė jokių veiksmų. 
U Dzusiu (U Dzisu) ir Po Pi (Во Pi) kalbėjo vienas 
kitam: „Mes rengiame karius ir kuriame planus val- 
dovo vardu. Kadangi tokios strategijos bus naudin- 
gos valstybei, tai valdovui derėtų pulti Ču. Tačiau 
jis neduoda įsakymų ir neketina rinkti kariuome- 
nės. Ką mums daryti?“ 

Po kurio laiko U karalystės valdovas pasiteiravo 
О Dzusuu ir Po Pi: 

- Aš noriu pasiųsti Капашпа. Ką jūs manote? 

U Dzusiu ir Po Pi atsakė: 

— Mes norėtumėm gauti įsakymą. 

Tačiau U valdovui pasidingojo, jog tiedu puose- 
lėja slaptą neapykantą Ču. Jis itin išsigando, jog tiedu 
ves kariuomenę į mūšį tik tam, kad ją pražudytų. 
Holiu užlipo į bokštą, pasisuko veidu į pietų vėją ir 
sunkiai atsiduso. Po kurio laiko jis vėl atsidūsėjo. 
Niekas iš pavaldinių neperprato valdovo minčių. U 
Dzusiu nuspėjo, kad valdovas nieko nenuspręs, todėl 
patarė šiam susitikti su Sun Dzu. 

Sun Dzu vardu U buvo kilęs iš U karalystės. Jis 
puikiai išmanė karinę strategiją, bet gyveno toli nuo 
dvaro šurmulio, todėl paprasti žmonės nieko neži- 
nojo apie jo gebėjimus. Kadangi U Dzusiu buvo 
apsišvictęs, išmintingas ir įžvalgus žmogus, tai 


žinojo, jog Sun Dzu gali įsiveržti į priešo gretas ir 
jas sunaikinti. 

Vieną rytą, aptarinėdamas karinius reikalus, jis 
valdovui net septynis kartus pasiūlė kreiptis į Sun 
Dzu. Holiu pasakė: 

– Jei jau radote pateisinamų priežasčių iškelti šį 
vyrą, aš noriu su juo susitikti. 

Jis klausinėjo Sun Dzu apie karo strategiją ir kas- 
kart, kai šis išdėstydavo vieną ar kitą savo knygos 
dalį, ncįstengdavo rasti tinkamų žodžių deramai pa- 
girti karvedį. 

Nepaprastai patenkintas valdovas pasiteiravo: 

– Jeigu įmanoma, aš norėčiau truputį patikrinti 
jūsų strategiją. 

Sun Dzu atsakė: 

- Tai įmanoma. Mes galime viską patikrinti, pa- 
sikvictę pagalbon moteris iš rūmų. 

Kai valdovas sutiko, Sun Dzu tarė: 

- Tegul dvi mylimiausios jūsų didenybės sugu- 
lovės ima vadovauti dviem padaliniams: kiekviena 
ves po vieną. 

Sun Dzu įsakęs visoms trims šimtams moterų 
apsivilkti šarvus ir užsidėti šalmus, nešti kardus ir 
skydus ir išsirikiuoti. Tada jis apmokė jas karo 
taisyklių, t.y. žygiuoti pirmyn, atsitraukti, pasukti į 
kairę ir į dešinę bei apsisukti ratu pagal būgno dū- 
žius. Jis paaiškino apic neleistinus dalykus, о tada 
įsakė: 

- Išgirdusios pirmą būgno dūžį jūs turite visos 
susirinkti, išgirdusios antrą būgno dūžį pulti su gin- 

klu rankose, išgirdusios trečią būgno dūžį išsiikiuoti 
ir sudaryti karinį darinį. 

Čia moterys, prisidengusios burnas delnais, pra- 
pliupo juoku. 

Tada pats Sun Dzu pačiupo lazdeles ir ėmė mušti 
būgną, įsakydamas tris kartus ir aiškindamas penkis 
kartus. Jos juokėsi kaip ir anksčiau. Sun Dzu įsiuto, 
kai pamatė, jog moterys juokiasi nesustodamos. 
Staiga jo akys išsprogo, balsas virto tigro riaumoji- 
mu, plaukai atsistojo piestu, o kepuraitės raišteliai 
ant kaklo sutrūkinėjo. Jis paliepė Įstatymų meistrui: 

- Atneškitc budelio kirvius. 

Tada Sun Dzu tarė: 

— Jeigu nurodymai neaiškūs, jeigu nepasitikima 
paaiškinimais ir įsakymais, tai karvedžio kaltė. Kai 
nurodymai pakartoti tris kartus, o įsakymai paaiš- 
kinti penkis kartus, bet kariuomenė jų vis tiek nc- 
vykdo, tai karininkų kaltė. Kokia gresia bausmė va- 
dovaujantis karinės drausmės įstatymu? 

Įstatymų meistras atsakė: 

— Galvos nukirtimas. 

Tada Sun Dzu liepė nukirsti galvas dviejų pada- 
linių vadams, tai yra dviem mylimiausioms valdovo 
sugulovėms. 

Valdovas Holiu užlipo į aikštelę, kad galėtų stc- 
bėti mūšį kaip tik tada, kai dviem jo mylimiausioms 
sugulovėms buvo rengiamasi įvykdyti mirties 
bausmę. Jis skubiai žemyn pas Sun Dzu nusiuntė 
tarnautoją su įsakymu: „Aš jau supratau, mano kar- 
vedy, kad jūs mokate vadovauti kariuomenei. Be šių 

dviejų sugulovių nė kąsnio negalėsiu praryti. Būtų 
miela, jeigu jų nenukirsdintumėte“. 

Sun Dzu atšovė: 

- Aš jau paskirtas kariuomenės vadu. Besilai- 
kant karvedžių taisyklių, kai aš vadovauju Капио- 
menei, net jeigu man įsakinėjate jūs, aš galiu nepa- 
klusti. 

Ir nukirsdino sugulovėms galvas. 

Įvykdžius bausmę jis vėl ėmė mušti būgną, o 
moterys judėjo į kairę ir į dešinę, pirmyn ir atgal, 
sukinėjosi aplink ratu pagal surašytas taisykles, 
bijodamos net mirktelti. Abu padaliniai tylėjo, 
педпздапи apsižvalgyti aplink. 

Tada Sun Dzu pranešė U valdovui: 

— Kariuomenė jau puikiai paklūsta. Prašyčiau jū- 
sų didenybę pažvelgti. Kada panorėjęs galėsite siųsti 
jas į mūšį, į ugnį ir vandenį, tai bus visiškai lengva. 
Jų pavyzdžiu bus galima valdyti Dangiškąją šalį. 

Tačiau netikėtai valdovas Holiu išreiškė nepasi- 
tenkinimą: 

— Aš žinau, kad jūs puikiai vadovaujate Капио- 
menei. Net jei ir tapčiau vienvaldžiu valdovu, ne- 
būtų kur karius mokyti. Vade, malonėkit paleisti ka- 
riuomenę ir grįžkite į savo namus. Aš nenoriu, kad 
visa tai tęstųsi. 

Sun Dzu tarė: 

— Jūsų didenybe: patinka tik žodžiai, bet nesu- 
vokiate jų prasmės. 

Tada U Dzusiu ėmė ginčytis su valdovu: 

— Aš girdėjau, kad kariuomenė yra nedėkingas 
reikalas, vadinasi, jos nedera tikrinti savo nuožiūra. 
Todėl, jeigu kas nors renka kariuomenę, tačiau пе- 
išsirengia į baudžiamąjį žygį, karinė dvasia išgaruo- 
ja. Dabar jūsų didenybė nuoširdžiai ieškote gabių 
žmonių ir norite suburti kariuomenę, kad nubaustu- 
mėte žiaurią Ču karalystę, taptumėte vienvaldžiu 
Dangiškosios šalies valdovu ir įbaugintumėte ma- 
žuosius kunigaikščius. Tačiau, jeigu jūs nepaskirsi- 
te Sun Dzu vyriausiuoju vadu, kas kitas įstengs pcr- 
bristi Huai, pereiti Si ir nužygiuoti tūkstantį mylių, 
kad stotų į mūšį? 

Tada valdovas Holiu nudžiugo. Jis įsakė mušti 
būgnus, kad sušauktų štabą, tuomet surinko kariuo- 
тепе ir užpuolė Ču. Sun Оги nužudė du karvedžius 


perbėgėlius Kai Ju ir Ču Jungą, o tada užėmė Šu. 


Biografijoje, pateiktoje Ši Či, toliau teigiama, jog 
„vakaruose jis (Holiu) nugalėjo galingą Ču karalystę 
ir priėjo iki In. Šiaurėje jis įbaugino Či ir Čin, ir jo 


vardas tapo garsus tarp mažųjų kunigaikščių. Tai lėmė 
Sun Dzu jėga.“ Kai kurie karo istorikai sieja jo vardą 
su vėlesnėmis karinėmis kampanijomis prieš karalystę 


Ču, kurios buvo vykdomos jau po 511 m. pr. Kr. (me- 


tų, kada pirmą kartą susitiko Sun Dzu ir Holiu). Ta- 


čiau, reikia pažymėti, jog rašytiniuose šaltiniuose Sun 


Dzu daugiau nė karto neminimas kaip vyriausiasis ka- 
пиотепез vadas. Matyt, šis žmogus greitai suvokė, 

koks sunkus gyvenimas tomis nuolat besikeičiančio- 
mis ir nestabiliomis politinėmis sąlygomis, todėl pa- 
sitraukė nuo reikalų, paliko postą ir tuo pačiu parodė 
pavyzdį ateinančioms kartoms. 

Sun Dzu biografija, pateikta Ši Či, ženkliai skiria- 
si nuo tos, kurią skaitome U ir Jue Pavasarių ir Ru- 
denų laikotarpyje, nes tvirtina autorių gimus Či, o ne 
U karalystėje. Tuomet jo šaknys būtų toje karalystė- 
je, kurioje jos pusiau mitinio įkūrėjo Tai Kungo idėji- 
nis palikimas vaidino svarbų vaidmenį; karalystėje, 
kuri iš pradžių buvo Senovės Džou politinės arenos 
pašalietė, tačiau vis tiek garsėjo turtinga pažiūrų ir 
teorijų įvairove. Kadangi Karo mene galima aiškiai 
įžvelgti daosistinių koncepcijų pėdsakų, о ir pačiame 
traktate yra gan įmantrių filosofinių minčių, tai visai 
įmanoma, jog Sun Dzu iš tiesų buvo kilęs iš Či kara- 
lystės. 

Nors tokie visiems ramybės neduodantys klausi- 
mai, - ar Karo meną išties sukūrė Sun Оги, garsusis 
patarėjas U Dzusiu, koks nors nežinomas autorius, 
Či ar U karinės minties mokyklos auklėtiniai ar netgi 
Sun Pinas pražūtingo Kariaujančių karalysčių laiko- 
tarpio viduryje - iš esmės nėra svarbūs. Juk ir be at- 
sakymų į juos veikalo poveikis ateities kartoms buvo 
milžiniškas, o jis pats ištvėrė laiko išbandymą. Anks- 
tyvoji teksto versija neabejotinai buvo paplitusi jau 

IV a. pr. Kr. pabaigoje; vėliau, Kariaujančių valsty- 
bių laikotarpyje, jo deklaruojamos nuostatos tapo ka- 
rinės taktikos ir koncepcijos studijų pagrindas, kurį 
dar vėliau išvystė imperinio laikotarpio strategai ir kar- 
vedžiai. Nors knyga turėjo bent keletą pavadinimų - 
Sun Dzu Karo menas, Karo menas ar tiesiog Sun Dzu 
(nes kiekvienas skyrius originale pradedamas žo- 
džiais: „Sun Dzu pasakė...) - jos atsiradimas visuo- 
met buvo siejamas su Sun Dzu ir tuo dramatišku, ne- 
išdildomu rūmų moterų egzekucijos vaizdu. Žinoma, 
šiandien dažniausiai laikomasi tradicinės autorystės 
krypties, tačiau puikiai suvokiant, jog įmanomos ir 
alternatyvios galimybės. 


Kaip žinia, Karo menas sudarytas iš trylikos įvai- 
rios apimties skyrių, kurių kiekvienas, matyt, skirtas 
tam tikrai temai. Nors dauguma šiuolaikinių karo spe- 
cialistų Kinijoje tebelaiko šį kūrinį nedaloma ir orga- 
niška visuma, pasižyminčia vidine logika bei siužetų 
vystymu nuo pradžios iki galo, giminiškumo tarp ta- 
riamai susietų fragmentų dažnai neįmanoma nustaty- 
ti arba jo paprasčiausiai nėra. Antra vertus, pagrindi- 
nės koncepcijos kūrinyje yra kruopščiai ir nuosekliai 
išnagrinėtos, o tai lyg ir patvirtintų mintį, jog knygą 
parašė vienas žmogus ar bent jau dvasiškai vieningos 
mokyklos atstovai. 


Tarp karinių traktatų, rastų Hanų dinastijos laiko- 
tarpio kapavietėje praėjusio amžiaus aštunto dešimt- 
mečio pradžioje Linji mieste, buvo aptiktas iš esmės 
tradicinis Karo meno nuorašas, papildytas gana svar- 
biu fragmentu, pavadintu Valdovo U klausimai. Lie- 
tuvių skaitytojui pateikiamas vertimas remiasi klasi- 
kine teksto versija. Tik kai kur jis šiek tiek pakore- 
guotas, atsižvelgiant į kapavietėse rastus naujus frag- 
mentus. 

Šiaip Karo meno tekstas yra ganėtinai aiškus, gal 
tik itin glaustas ir kartais paslaptingas. 


Tais neramiais laikais, kai Karo menas buvo su- 
kurtas, kilo grėsmė bemaž visų tuometinių valstybių 
(karalysčių) egzistavimui. Todėl Sun Dzu puikiai 
suvokė, jog liaudies mobilizacija ir kariuomenės pa- 
rengimas mūšiui yra itin svarbi grandis. Autoriaus 
požiūris į kamavimą išskirtinai analitinis, jis reikalau- 
ja kruopštaus pasirengimo ir bendros strategijos sukū- 
rimo dar prieš karinę kampaniją. Pagrindinės strate- 
gijos tikslas — tokių sąlygų sudarymas, kad liaudis 
klestėtų ir būtų patenkinta, kad ji visuomet būtų pasi- 
ryžusi noriai paklusti valdovui. 

Žinoma, čia labai svarbi ir diplomatinė veikla, ta- 
čiau nereikia pamiršti ir karinio parengimo. Pagrin- 
diniu tikslu turėtų tapti kitų valstybių užkariavimas 

negsiveliant į karinį konfliktą, t.y. ideali pergalė. Kas- 
kart, kai įmanoma, reikia to siekti diplomatiniu spau- 
dimu, priešo užmačių ir sąjungų suardymu ir, žino- 
ma, strategijos sugriovimu. Vyriausybė gali veltis į 
karinį konfliktą tik tada, jeigu priešas grasina valsty- 
bei kariniu puolimu ar atsisako pasiduoti be mūšio. 
Netgi tokiu atveju bet kokios karinės kampanijos svar- 
biausias tikslas turėtų būti maksimalus rezultatas, mi- 
nimali rizika ir nežymūs nuostoliai. Be to, kiek įma- 
noma, padarytos žalos ir negandų sumažinimas. 

Daugelyje Karo meno vietų Sun Dzu pabrėžia sa- 
vikontrolės būtinybę, primygtinai reikalaudamas 
vengti susidūrimų, iš anksto kruopščiai neištyrus pa- 
dėties ir savo galimybių. Skubėjimas, baimė ir bailu- 
mas, pyktis ir neapykanta priimant svarbius valstybei 
sprendimus ar vadovaujant kariuomenei yra neleisti- 
ni. Kariuomenei niekuomet nedera neapgalvotai vel- 
tis, veržtis į mūšį ar burtis draugėn, jei tai nebūtina. 
Vietoj to, dera rodyti santūrumą, nors, norint užtik- 
rinti kariuomenės nenugalimumą, būtina taikyti visus 
būdus. Be to, reikia vengti tam tikrų taktinių situacijų 
ir vietovių rūšių ir, pasitaikius progai, elgtis taip, kad 
Jos taptų privalumu. 

Sun Dzu koncepcijos pagrindą sudaro priešo val- 
dymas, kuris suteikia lengvos pergalės galimybę. Dėl 
to autorius pateikia vietovių suskirstymą pagal formas 

ir jų panaudojimą, išskirdamas įvairiausius priešo at- 
pažinimo, valdymo ir susilpninimo būdus; pritaria tiek 
tradiciniams, tiek ir netradiciniams kovos metodams. 
Priešą įvilioja į žabangus siūlydami naudą, jam atima 
drąsą, susilpnina ir išvargina prieš puolimą, įsiveržia 
gilyn į priešo gretas ten, kur jis mažiausiai saugosi. 
Kariuomenė, netgi užėmusi gynybos pozicijas, visuo- 
met privalo veikti, kad pasinaudotų taktinio pranašu- 
mo akimirka, kuri užtikrintų pergalę. Vengimas stoti 
į kovą su gausiomis pajėgomis liudija ne apie bailu- 
mą, O apie išmintį; paaukoti save ir kariuomenę nie- 
kada nebuvo protinga. 

Karas — tai apgaulės kelias, nuolatinių klaidinan- 
čių išpuolių organizavimo, dezinformacijos skleidi- 
mo, triukų ir gudrybių naudojimo kelias. Kai apgaulė 
puikiai suregzta ir sumaniai pritaikyta, priešas neži- 
no, kurią vietą pulti, kokias mesti pajėgas, todėl yra 
pasmerktas lemtingoms klaidoms. Be to, niekada ne- 
dera veltis į ilgalaikį konfliktą. Jis taip pat pražūtin- 
gas. 

Kad priešininkas neperprastų tavo užmačių, būti- 
na visais įmanomais būdais rinkti apie jį duomenis, į 
pagalbą pasikviečiant ir žvalgus. Pagrindinis princi- 
pas skelbia, jog niekada nevalia pasikliauti kitų gera- 
noriškumu ar atsitiktinėmis aplinkybėmis, o dera 

kaupti Žinias, kruopščiai tyrinėti ir puikiai ginantis ne- 
leisti priešui staiga užpulti ar nugalėti be kovos. 

Visoje knygoje itin dažnai Sun Dzu mini pagrindi- 
nę vadovavimo kariuomenei problemą: sukurti tvirtą 
organizaciją, kuri kontroliuotų drausmingą ir paklus- 
nią kariuomenę. Esminis elementas čia yra dvasia či 
— svarbiausioji gyvybinė energija. Šis komponentas 
susijęs su valia ir stimulu. Kai kariai gerai apmokyti, 
tinkamai pamaitinti, aprengti ir parengti, 0 jų dvasia 
pakili, jie kausis aršiai. Tačiau jeigu fizinė būsena ar 
materialinė padėtis atbukino jų dvasią, jei santykiai 
tarp vadų ir pavaldinių niekam tikę, jeigu dėl kažko- 
kios priežasties žmonės prarado stimulą, kariuomenė 
bus sutriuškinta. Veikale minima daugybė prievolių, 
kurių privalo laikytis tikras karvedys, norintis ir lai- 
mėti, ir išsaugoti kariuomenę. Čia Sun Dzu įžvalgos 
yra tiesiog neįkainojamos. 


Mūsų dienomis Karo meno atgarsių nesunku aptikti 
populiariojoje kultūroje ir žiniasklaidoje. Jis cituoja- 
mas (nors ir netiesiogiai) vaidybiniuose filmuose ir 
televizijos draminiuose serialuose, apsakymuose ir 
romanuose. Ir nesvarbu, yra juose karinė tematika ar 
ne. Sun Dzu principai ir koncepcijos bemaž kasdien 
naudojamos analitiniuose laikraščių straipsniuose, 
nagrinėjančiuose Irako konfliktą, trintį tarp Vidurio 


21 


Rytų ir Islamo pasaulio, globalinę verslo ir ekonomi- 
kos plėtrą, o ypač augančią Kinijos įtaką. 

Sun Dzu mąstymo nuostatos taip pat yra įsilieju- 
sios į Japonijos, Korėjos ir Singapūro popkultūrą. 
Ištisus šimtmečius Karo menas stipriai veikė visą Viet- 
namo, Japonijos ir Korėjos karinę teoriją ir praktiką. 
Tačiau šis reiškinys pastebimas ne tik Azijos regiono 
kraštuose, bet ir Vakaruose. Nors išverstas tik prieš 
porą šimtų metų, Karo menas iki šiol leidžiamas JAV 
ir Europoje. Jo pagrindinės nuostatos ir principai sėk- 
mingai taikomi karyboje, versle, sporte. Sun Dzu 
veikalo įtaka aiškiai pastebima Holivudo filmuose 
Volstritas, Karo menas ar Tekanti saulė. Jis aiškiai 
cituojamas televizijos serialuose Sopranai ir Simpso- 
nai, todėl galime drąsiai tvirtinti, jog ateinančios kartos 
lygiai taip pat žavėsis šia knyga ir garbins jos autorių. 


Dinastijų chronologija 


Legendiniai Kinijos valdovai 


išminčiai 2850-2205 m. pr. Kr. 
Sia dinastija 2205-1766 
Šangų dinastija 1766-1045 
Džou epocha 
Vakarų Džou 1045-770 
Rytų Džou 770-256 
Pavasarių ir Rudenų 
laikotarpis 722-481 
Kovojančių karalysčių 
laikotarpis 403-221 
Činų dinastija 221-207 
Vakarų Hanų dinastija 206-8 po Kr. 
Sinų dinastija 8-25 
Rytų Hanų dinastija 25-220 
Šešių dinastijų periodas 222-589 
Trijų karalysčių 
laikotarpis 168-280 

Sui dinastija 

Tangų dinastija 

Penkių dinastijų laikotarpis 
Songų dinastija 

Pietų Songų dinastija 
Juanų (mongolų) dinastija 
Mingų dinastija 

Čingų (mandžūrų) dinastija 

589-618 
618-907 
907-959 
960-1126 
1127-1279 
1279-1368 
1368-1644 
1644-1911 

= Pradiniai vertinimai 


Karas yra didis valstybės reikalas, mirties ir gy- 
vybės pagrindas, išlikimo ir žūties kelias. Tai privalu 
apmąstyti ir perprasti. Todėl būtina jį nuosekliai 
sutvarkyti pagal šiuos penkis veiksnius, sugretinti 
vertinimus ir nustatyti tikrąjį pobūdį. Pirmasis veiks- 
nys yra Kelias, antrasis - Dangus, trečiasis — Žemė, 
ketvirtasis - karvedžiai, penktasis - karinės sąrangos 
ir drausmės įstatymai. 

Kelias - tai visiška liaudies ir valdovo santarvė, 
kai žmonės pasiryžę drauge su juo numirti, pasiryžę 
drauge su juo gyventi ir jiems nebaisūs jokie pavojai. 

Dangus – tai dviejų pradų in ir jan derinys, šaltis ir 
kaitra, metų laikų kaita, paklūstanti ir prieštaraujanti 
pergalei kare. 

Žemė - tai aukštai ir žemai, arti ir toli, sunku ir 
lengva; tai plati ar siaura vietovė, pražūtingas ar 
saugus kraštas. 

Karvedys - tai išmintis, patikimumas, geranonš- 
kumas, drąsa 1г reiklumas. 

Karinės sąrangos ir drausmės įstatymai – tai karinė 
tvarka ir nuostatai, vadovavimas ir tiekimo aprūpini- 
mas. 

Kiekvienas karvedys yra girdėjęs apie šiuos penkis 
veiksnius. Tačiau laimi tik tas, kuris juos suvokia, о 
tas, kuris jų nesupranta, visuomet pralaimi. 


Todėl, mėgindamas sugretinti vertinimus ir norė- 
damas nustatyti tikrąjį karo pobūdį, visada klausk: 

Kuris valdovas yra įvaldęs Kelią? 

Kuris iš karvedžių gabesnis? 

Kas pasinaudojo Dangaus ir Žemės teikiamais pri- 
valumais? 

Kieno įstatymai ir įsakymai kruopščiai vykdomi? 

Kieno pajėgos stipresnės? 

Kieno karininkai ir kareiviai geriau apmokyti? 

Kas teisingiau apdovanoja ir baudžia? 

Pagal šiuos požymius sužinosi, kas laimės, o kas 
pralaimės. 


Jeigu karvedys taiko manąsias vertinimo nuostatas, 
jis tikrai iškovos pergalę. Tokį vadą dera pasilikti. 


26 


Jeigu karvedys netaiko mano vertinimo nuostatų, jis, 
be abejonių, pralaimės. Tokį vadą dera tuoj pat atleisti. 
Perpratęs minėtas nuostatas ir suvokęs jų naudą, įgysi 
tokią strategijos galią, kurią galėsi panaudoti ne tik 
mūšio lauke, bet ir už jo ribų. Toji strategijos galia 
kyla iš gebėjimo išvien derinti taktiką ir naudos su- 
vokimą. 


Karas - tai apgavystės kelias. Todėl: 

Jeigu ką nors ir sugebi, tai vis tiek rodyk, jog ne- 
sugebi. 

Jeigu ketini šauktis kažkieno pagalbos, tai nuduok, 
jog nieko pagalbon kviestis пекеши. 

Nors priešininkas ir yra arti, apsimesk, kad jis toli. 

O jeigu priešininkas toli, tai elkis taip, lyg jis būtų 
čia pat. 

Prisiviliok priešus bandydamas papirkti. 

Sukelk sumaištį ir sutriuškink juos. 

Jeigu jiems nieko netrūksta, būk pasirengęs. 

Jeigu jie stiprūs, pasistenk jų saugotis. 

Jeigu įpykę, sukelk sąmyšį. 

Elkis pagarbiai, kad sukeltum jų puikybę. 

Jeigu jie pailsėję, išvargink. 

Jeigu vieningi, išskirk. 

Pulk tuomet, kai jie nepasirengę. 

Žygiuok pirmyn, kai jie nesitiki. 

Visa tai karvedžiui užtikrina pergalę. Tačiau visko 
iš anksto numatyti neįmanoma. 

Tiems, kurie protėvių šventykloje dar prieš mūšį 
pasižada, jog iškovos pergalę, dažniausiai šypsosi sėk- 
mė. Tiems, kurie protėvių šventykloje dar prieš mūšį 
nusprendžia, jog pralaimės, dažniausiai nelabai seka- 
si. Tie, kam šypsosi sėkmė, iškovos pergalę, o tie, kam 
nelabai sekasi, bus sumušti. Įdomu, kas nutinka tiems, 
kurie visai neturi laimės? 

Šitaip žvelgiant į viską, pergalė ir pralaimėjimas 
tampa akivaizdūs. 


Sukurtas nepaliaujamų ir vis plintančių konfliktų 
epochoje, kai vienas neteisingas žingsnis galėjo nu- 
lemti visos valstybės žūtį, Karo menas ne tik praside- 
da itin drąsiu pareiškimu apie neabejotiną karo veiks- 
mų svarbą, bet taip pat paverčia jų taikymą labiau me- 
nu ar mokslu, nei improvizuotu sumanymu, įkvėptu 
nenumaldomo noro ar emocijų. Nors penki veiksniai 
yra laikomi pagrindiniais ir drauge su keletu kitų yra 
minimi tekste, pats jų riboto skaičiaus išskyrimas ir 
nustatymas sutcikia galimybę vertinti - pasverti abiejų 
šalių silpnąsias ir stipriąsias savybes. Todėl pradedant 
mūšį ar imantis bet kokios kitos iniciatyvos galima 
viską apskaičiuoti ir racionaliai apmąstyti. 

Nenuostabu, jog tais neramiais laikais, kurie rei- 
kalavo nepaliaujamų valdymo stiprinimo ir valstybės 
įtvirtinimo pastangų, svarbiausiu dalyku tapo vyriau- 
sybės Kelias (veikale vartojama sunkiai suprantama 
ir miglota sąvoka dao (tao) reiškia „kelią“ ar „būdą“ 
ir formaliai įprasmina daosizmą, tačiau iš tikrųjų ap- 
rėpia daugybę gamtos ir žmogaus veiklos reiškinių, 
nuostatų, nusako medžiaginio ir dvasinio pasaulių san- 
daros principus). Tokie svarbūs klausimai - strategi- 
ja ar tiekimas atsiduria antrame plane. Vietoje to čia 
daugiau kalbama apie liaudies vienybę kaip esminį 
karo pagrindą. 


Teksto aiškintojai japonai dažnai kaip pavyzdį, įro- 
dantį šio veiksnio svarbumą, pateikia priemones, ku- 
rių, vienydamas Vokietiją, prieš Antrąjį pasaulinį ka- 
rą ėmėsi Hitleris, nors galėtų paminėti žiaurius fana- 
tiško tikėjimo skiepijimo metodus, kuriuos patys ket- 
virtajame dešimtmetyje sėkmingai pritaikė kolekty- 
vinėje visuomenėje. Nors dvidešimto amžiaus pabai- 
gos Kinijos Liaudies Respublika taip pat gali būti pui- 
kus pavyzdys, vis dėlto neabejotinai dramatiškiausiai 
ši idėja buvo įgyvendinta Šiaurės Korėjoje, kur, kaip 
kalbama, net 90 procentų priespaudą kenčiančių gy- 
ventojų entuziastingai palaiko vyriausybę и būsimą 
karą su Jungtinėmis Valstijomis. Priešingai, Vietnamo 
konfliktas liudija pražūtingus susiskaldymo padari- 
nius, valdovo nesėkmę siekiant sutarimo su liaudimi. 

Be to, „,„Pradiniuose vertinimuose“ supažindinama 
su dviem esmingiausiomis idėjomis: apgavystė yra 
svarbiausias dalykas kariaujant; о norint pasiekti per- 
galę mažiausia kaina, riekia visada manipuliuoti prie- 
šu. Įvairūs ir išmoningi apgaudinėjimo būdai sukuria 
esmines priemones priešams klaidinti. Skyriuje pa- 
teikiama keturiolika konkrečių metodų, padedančių 
pasiekti minėtą tikslą. 

Galiausiai Sun Оги pareiškimas: „Pulk tuomet, kai 
jie nepasirengę. Žygiuok pirmyn, kai jie nesitiki“ ne 
tik tapo Kinijos karo mokslo šūkiu, bet ir buvo pntai- 
kytas daugybėje sričių ir net tapo kalbos figūra. 

ТЕ 2 


Kariavimas 


Apskritai kariavimo principas yra toks: jeigu turi 
tūkstantį keturkinkių puolimo vežėčių, tūkstantį oda 
dengtų gynybos vežėčių, šimtą tūkstančių šarvuotų 
pėstininkų, jeigu maisto atsargas reikia gabenti už 
tūkstančio mylių, tai vidaus ir išorės išlaidos, svečių 
ir patarėjų priėmimo, klijų ir lako pirkimo, vežėčių 1г 
ginkluotės parengimo sąnaudos sieks tūkstantį auksi- 
nių per dieną. Tik tokiu atveju galima rinkti šimta- 
tūkstantinę Капиотепе. 


Jeigu kariauna ilgai negali pasiekti pergalės, tai gin- 
klai netruks atšipti, o įkarštis – išblėsti. Jeigu miestų 
puolimas užsitęs, tai kariuomenės jėgos išseks. Jeigu 
karo žygis prailgs, valstybei neužteks išteklių. 

Kai ginklai atšips, o kareivių įkarštis išblės, jėgos 
išseks, о atsargos pasibaigs, tuomet kunigaikščiai, pa- 

sinaudoję mūsų silpnumu, pakils į kovą. Tada, nors ir 
turėdamas puikius vadus, jau nieko neįstengsi pada- 
ryti. 

Todėl aš girdėjau apie sėkmingą karo baigtį tik tada, 
kai jis itin greitai baigdavosi, nors ir būdavo kauna- 
masi nemokšiškai. Tačiau nė vienai valstybei užsitęsę 
karo veiksmai neatnešė naudos. Todėl tie, kurie ne- 
supranta visų kariavimo sunkumų, nesuvokia ir karo 
naudos. 


Tas, kuris geba kariauti, dukart nešaukia į karo tar- 
nybą, triskart negabena maisto atsargų. Ginkluotę jis 
1ma iš valstybės, o atsargas - iš priešo. Todėl jo kariai 
niekada nebadauja. 

Karo metu valstybė nuskursta, nes reikia toli ga- 
benti atsargas. Kai reikia toli gabenti atsargas, skursta 
liaudis. Tie, kurie atsiduria greta kariaunos, prekes 
parduoda brangiai. Kai prekės parduodamos brangiai, 
liaudis gerokai nustekenama. Kai ji nustekenama, 
žmonės sunkiai beįstengia įvykdyti savo prievoles. 

Kai šalies Žmonių jėgos išeikvojamos ir aruodai 
išsenka, jų namai ištuštėja, turtas sumažėja septyne- 
пора:. Tuo laiku valdovo turtas — sulaužytos vežė- 
čios, išsekinti arkliai, šarvai, šalmai, strėlės ir lankai, 
ietys ir iešmai, maži ir dideli skydai, kaimo jaučiai ir 
dengti vežimai — visa tai sumažėja šešeriopai. 


Todėl protingas karvedys stengiasi atimti priešo 
maisto atsargas. Mat vienas bušelis priešo valgio pri- 
lygsta dvidešimčiai mūsų bušelių, o pūdas priešo pa- 
šarų prilygsta dvidešimčiai mūsų pūdų. 

Pyktis skatina vyrus nudobti priešą, o godumas — 
užgrobti turtus. Kai mūšyje užgrobiama dešimt ar dau- 
giau vežėčių, išdalink jas tiems, kurie pirmi atėmė. 
Pakeisk vežėčių vėliavas ir ženklus, sumaišyk su 
mūsiškėmis ir laimingai važinėk. Su paimtais į nelais- 
vę priešo kareiviais elkis gerai ir rūpinkis jais taip, 
kad vėliau turėtum iš to naudos. Tai ir reiškia „пира- 
lėti priešą ir padidinti jėgas“. 


Kariuomenė brangina pergalę ir nevertina užsitę- 
susio karo. Todėl karvedys, išmanantis karo meną, yra 
liaudies likimo valdovas, valstybės saugumo šeimi- 
ninkas. 

Dar iki prasidedant Kovojančių karalysčių laiko- 
tarpiui tapo akivaizdu, jog karo veiksmai visiškai 18- 
eikvoja netgi stipriausių valstybių finansinius ištek- 
lius ir sumažina darbo jėgą. Ilgalaikiai žygiai ne tik 
išvargina kareivius ir daro juos lengviau nugalimus, 
bet ir sukuria tam tikrą valdžios vakuumo situaciją, 
kuria mielai gali pasinaudoti greta tūnantis godus prie- 
šas. Nors prievarta įgytas turtas ir karo metu užgrob- 
tos teritorijos (drauge su jos gyventojais) prijungimas 
1r galėdavo sušvelninti nuostolius, paaiškėdavo, jog 
pergalės atneštą naudą sunku įtvirtinti. Todėl Sun Dzu 
pabrėžė, jog ilgalaikių karo veiksmų būtina vengti, o 
valdovams nederėtų susigundyti apgaulinga mūšio 
šlove. 

Tiekimo aprūpinimo problema visuomet buvo 
lauko kariuomenių rykštė, ypač tų, kurios veikdavo 
tolimose srityse, užnugaryje palikusios svarbiausius 
tiekimo kelius. Senovės Kinijos karo vadai visomis 
išgalėmis stengėsi užsitikrinti nuolatinį atsargų srau- 
tą. Jei šis sutikdavo, maistą ir pašarus pirkdavo iš 
vietinių, griebdavosi plėšikavimo ar užgrobdavo prie- 
šo atsargas. Nors taip įprastą grobstymo politiką 
ilgainiui pakeitė mechanizuotas transportavimas, 
sumanesni kareivių būriai kiek tik įmanydami kaupė 

ginklus, amuniciją ir maistą. Tiesą sakant, kai kurie 
rinktiniai sovietų daliniai itin noriai taikydavo šį opor- 
tunistinį metodą. 

Paprastai vien partizaninių ar sukilėlių pajėgų 
gyvavimas panašiai priklauso nuo jėga įgyto turto, 
maisto ir ginklų. Todėl Mao Dzedongas, nors ir neci- 
tuodamas Karo meno, pavertė šią nuostatą esmine 
komunistinės strategijos doktrina pergalingame kare 
prieš japonų pajėgas ir Nacionalinę liaudies partiją. 
(Pavieniams Japonijos daliniams teko patirti „išnai- 
kinimo karą“, tačiau daugiatūkstantinės Nacionalinės 
liaudies partijos pajėgos išvengė tokios lemties, ka- 
dangi pastarųjų daugumą sudarė nepatenkinti kaimie- 
čiai, kuriuos, buvo manoma, kaip įprasta Kinijoje, 
galima perauklėti ir atvesti į komunizmo kelią.) 

Įtikinti vyrus ne tik įveikti baimę, bet ir narsiai su- 
tikti mūšio baisumus (ar įtraukti į kitą nzikingą veiklą) 
bei aršiai kovoti — visuomet buvo nelengva. Grįsdami 
savąją logiką keletu svarbiausių Karo meno postulatų, 
tarp jų – „pyktis skatina vyrus nudobti priešą, о go- 
dumas – užgrobti turtus“, Kovojančių karalysčių lai- 
kotarpio karo strategai išvystė итапша teoriją apie 
motyvaciją ir kontroliavimą. Tačiau bausmės baimė 
ėjo koja kojon su abipusiais įsipareigojimais (arba „įsi- 
painiojimais“). Nuolatinė grėsmė šeimos narių gyvy- 
bėms duodavo stimulą nugalėti. Pergalė suteikdavo 


35 


vienintelę galimybę prisiplėšti turto ir kaip reikiant 
pralobti. 

Galiausiai reikia pažymėti, jog nepaisant griežto 
Sun Dzu pasisakymo prieš neapgalvotus ir ilgalaikius 
karo veiksmus, karinė kampanija vis tiek gali atnešti 
naudos. Nežiūrint to, įsiveliant į karą visuomet reikia 
kruopščiai viską įvertinti, sukurpti puikų planą ir aiš- 
kiai suvokti visus kariavimo sunkumus. 


36 


29 3 


si 1 Strateginis puolimas 


Apskritai karo veiksmų strategija yra tokia: pir- 
ma — išsaugoti priešo valstybės sostinę, о antra – ją 
sunaikinti. Pirma — išsaugoti priešo kariuomenę, о 
antra — ją sutriuškinti. Pirma - išlaikyti priešo dali- 
nius nepaliestus, o antra - juos suardyti. Pirma — 
išsaugoti priešo kuopas nepaliestas, о antra - jas 
išsklaidyti. Pirma – išsaugoti priešo būrius, о antra – 
juos sumušti. 

Todėl šimtą kartų kautis mūšiuose іг šimtą kartų 
laimėti — nėra meistriškumo viršūnė. Pavergti priešo 
kariauną be kovos - štai tikra meistriškumo viršūnė. 


Todėl geriausias būdas įgyvendinti karo veiksmų 
planą - paleisti vėjais priešo užmačias. Tada – užpulti 


Jų sąjungininkus. Vėliau — sutriuškinti priešo 

kariuomenę. Ir tik paskiausiai – apsupti jo miestus- 
tvirtoves. Tvirtovės puolamos tik tuomet, kai tai ne- 
išvengiama. Paruošti didžiuosius apsauginius skydus, 
šarvuotus puolimo vežimus ir kitą įrangą bei priemo- 
nes prireiktų trijų mėnesių. Jeigu karvedys, neįsteng- 
damas numaldyti savojo nekantrumo, palieps kariams 
И skruzdėlėms šturmuoti tvirtovės sienas, tai jis pra- 
žudys trečdalį savo karininkų ir kareivių, о miestas 
taip ir liks nepaimtas. Tokios tad pražūtingos pasek- 
mės laukia šturmuojant miestus-tvirtoves. 

Todėl tas, kuris sugeba kariauti, pavergia priešo 
kariauną be mūšio; užima svetimas tvirtoves be ap- 
gulties; sunaikina svetimą valstybę be ilgos kovos. 
Jis būtinai viską išsaugo ir šitaip kovoja už viršenybę 
Dangiškoje šalyje. Todėl naudos galima išspausti ir 
neatšipinus ginklų. Tai yra pagrindinė strateginio puo- 
што taisyklė. 


Apskritai karo veiksmų strategija yra tokia: jeigu 
tavo jėgos yra dešimtkart didesnės už priešininko, ap- 
supk jį; jeigu tavo jėgos yra penkiskart didesnės – 
pulk jį; jeigu tavo jėgos dukart didesnės – paskirstyk 
jas. Jeigu tavo jėgos prilygsta priešo jėgoms, susikauk 
su juo; jeigu jėgos mažesnės - apsigink. Jeigu apskri- 
tai priešas tave kuo nors lenkia - stenkis jo saugotis. 

Todėl turintys mažai pajėgų ir atkakliai besispyrio- 
jantys kariai tampa stipraus priešininko belaisviais. 


Valstybės karo vadas yra tas pat, kas kaištis vežė- 
čiose: jei jis tvirtai laikosi ašyje, valstybė visada bus 
stipri. Jeigu kaištis suskyla, valstybė visada bus sil- 
pna. 


Kariuomenė kenčia nuo savo valdovo trimis atve- 
jais: 

Kai jis, nežinodamas, kad kariauna neturi pulti, lie- 
pia jai pulti; kai jis, nežinodamas, kad kariauna neturi 
trauktis, liepia jai trauktis. Tai reiškia, jog jis „supai- 
nioja“ kariuomenę. 

Kai jis, nežinodamas, kas tai yra kariuomenė, tai- 
ko jai tas pačias valdymo nuostatas kaip ir valstybei; 
tuomet karininkai visiškai sutrinka. 

Kai jis, nežinodamas, kas yra kariuomenės takti- 
ka, skiria karvedį vadovaudamasis tomis pačiomis 
nuostatomis, kaip ir valstybės valdyme; tuomet kari- 
ninkus apninka abejonės. 


Kai sutrikusią kariuomenę apninka abejonės, ima 


grėsti pavojus iš kunigaikščių. Tai reiškia - suardyti 
savo kariuomenę ir padovanoti pergalę priešui. 

Todėl yra penki veiksniai, sąlygojantys pergalę: 

Laimi tie, kurie žino, kada galima kautis, о kada – 
nevalia. 

Laimi tie, kurie žino, kaip pasinaudoti tiek mažo- 
mis, tiek didžiulėmis pajėgomis. 

Laimi tie, kurių žemieji ir aukštieji luomai puose- 
lėja tuos pačius troškimus. 

Laimi tie, kurie patys yra atsargūs и laukia neat- 
sargaus priešininko žingsnio. 

Laimi tie, kurių karvedžiai gabūs ir valdovas jiems 
nenurodinėja. 

Šios penkios tiesos ir yra pergalės pažinimo ke- 
lias. 


Todėl ir sakoma, jog tie, kurie pažįsta savo priešą 
ir pažįsta save, nors kaunasi ir šimtą kartų, nepatiria 
pavojaus; tie, kurie nepažįsta priešo, bet pažįsta save, 
retkarčiais iškovoja pergalę, o retkarčiais patiria pra- 
laimėjimą; tie, kurie nepažįsta nei priešo, nei savęs, 
kaskart kaudamiesi pralaimi. 

Šio skyriaus pradžios ištraukoje pateikiamas po- 
žiūris į puolimo strategiją, kuris itin dera prie Sun Оги 
nuostatos, jog pergalę būtina pasiekti greitai ir ma- 
žiausiomis sąnaudomis. Priešus reikia pavergti su- 
žlugdžius jų planus, niekais pavertus išankstinį pasi- 
rengimą ar pakenkus sąjungininkams. Taip galima 
padidinti valstybės teritoriją ir sustiprinti jos galybę. 
Todėl, nepaisant to, jog istoriniai šaltiniai liudija Kiniją 
visuomet mėgus brutaliai spręsti visus konfliktus, 
išvada, jog „šimtą kartų kautis mūšiuose ir šimtą kar- 
tų laimėti — tai nėra meistriškumo viršūnė; pavergti 
priešo kariauną be kovos - štai tikra meistriškumo 
viršūnė“ tapo ne tik žinomu elgesio vertinimo matu, 
bet ir šiandien lieka esminė KLR doktrinos nuostata. 
Be to, puolimo planų kūrimas ir sąjungininkų užsi- 
tikrinimas yra nepamainomi dalykai šiuolaikinėje 
nereguliariojoje kariuomenėje. 

Jeigu mūšis neišvengiamas, karo vadai vis tiek pri- 
valo stengtis, kad jų vadovaujami kariai pridarytų kiek 
įmanoma mažiau nuostolių (nors pergalė ir būtų aki- 
vaizdi), išpeštų iš mūšio kuo didesnę naudą, išsau- 
gotų infrastruktūrą ir sumažintų galimą priešiškumą. 
Tačiau amžiams bėgant teiginys, jog tas, kuris geba 
kariauti, „būtinai viską išsaugo“ liko tik graži teorija. 

Kinijoje tarpusavio kovos sunaikino ištisus miestus. 
Tokių skerdynių niekas nebuvo regėjęs: kariai, civi- 
liai gyventojai ir net kaliniai buvo žudomi be jokios 
atrankos. 

Puolimo planai padėdavo išvengti neapgalvotų ata- 
kų prieš įtvirtintas priešų pozicijas, kurios iš esmės 
būdavo neįveikiamos. Nepaisant iš anksto nulemto di- 
džiųjų miestų bombardavimo Antrojo pasaulinio ka- 
ro metais, Sun Dzu mintis, jog tvirtoves pulti reikia 
tik tada, kai tai neišvengiama, svarbi ir šiandien. Ta- 
čiau ji dažniausiai neteisingai aiškinama kaip patari- 
mas vengti mūšio miesto teritorijoje, kur itin daug kliū- 
čių ir pavojų reguliariajai kariuomenei. Pavasarių ir 
Rudenų laikotarpio karinių kampanijų sudėtingumas 
lėmė dar vieną įdomų pasikeitimą: imperatoriaus val- 
domus specialios paskirties būrius ilgainiui išstūmė 
profesionali reguliarioji kariuomenė. Kadangi valdo- 
vai vis labiau lepo тг tolo nuo karo realijų, tai akivaiZ- 
džiai skirtingi temperamentai ir vertybės, būdingos 
civilių ir karių sluoksniams, sukėlė neišvengiamą kon- 
fliktą tarp dvaro elito ir stačiokų karo specialistų. Ben- 
dravimo sunkumai, kurie iš esmės kliudė valdovui tin- 
Ката! reaguoti į greitai besikeičiančią mūšio eigą, dar 
labiau sunkino situaciją. Todėl išties nenuostabu, jog 
Sun Dzu griežtai pasmerkia bet kokį kišimąsi į karo 
vado įtakos sferą. 


Paskutinis pareiškimas, taip pat paveikęs daugy- 
bės kartų mąstyseną ir vertybių sistemą, yra aiškus 
priesakas stebėti ne tik savus, bet ir svetimus. Nege- 
bėjimas objektyviai įvertinti padėtį, suvokti stiprią- 
sias ir silpnąsias puses numatant priešo veiksmus ir 
galimus mūšio padarinius, ne tik gali sukelti klaidin- 
gų minčių ir jų sprendimų, bet ir lemti nesėkmių ne- 
sėkmę. 

- 


Forma 


А. 70 
Иъю 


Senovėje tie, kurie puikiai kaudavosi, visų pirma 
patys tapdavo nenugalimi tam, kad sulauktų akimir- 
kos, kai bus galima nugalėti priešą. 

Nenugalimumas slypi tavyje, o galimybė nugalėti 
slypi prieše. Todėl tas, kuris puikiai kaunasi, gali tapti 
nenugalimas, tačiau negali priversti, kad priešininkas 
būtinai leistųsi nugalimas. 

Todėl ir sakoma, jog strategija kaip įveikti priešą 
yra žinoma, tačiau pritaikyti ją neįmanoma. 


Tie, kurie neįstengia pasiekti pergalės, užima gyny- 
bos pozicijas; tie, kurie sugeba nugalėti, puola į ataką. 
Tada, kai ginamasi, vadinasi, stokojama jėgų, o kai 
puolama - visko yra su kaupu. 

Tie, kurie gerai ginasi, slepiasi žemės gelmėse, o 
tie, kurie gerai puola, veržiasi iš dangaus aukštybių. 
Todėl jie sugeba išlikti gyvi ir tuo pačiu pasiekti vi- 
sišką pergalę. 


Tas, kuris suvokia pergalę taip, kaip kiti žmonės, 
nėra tobulumo įsikūnijimas. Jei kas nors kariaudamas 
pasiektų pergalę ir visi Dangiškoje šalyje išgirstų apie 
Јо meistriškumą, jis nebūtų tobulumo įsikūnijimas. 

Kai žmogus pakelia lengvą plunksnelę, tai nėra lai- 
koma didele jėga; kai žmogus mato saulę ir mėnulį, 
tai nėra laikoma aštria rega; kai žmogus girdi griau- 
džiant griaustinį, tai nėra laikoma jautria klausa. 

Tie, kuriuos senovėje vadino puikiais kovotojais, 
pasiekdavo pergalę, kai buvo lengva nugalėti. Todėl, 
kai puikus kovotojas laimėdavo, jis negalėjo pasigirti 
nei aštriu protu, nei drąsiu žygdarbiu. Todėl jo pergalės 
niekuomet neprieštaraudavo išankstiniams vertini- 
mams, t.y. kad ir ko jis imdavosi, būtinai iškovodavo 
pergalę, vadinasi, jis nugalėdavo jau nugalėtus. 


Todėl tie, kurie puikiai kaunasi, pirmiausia įrodo 
esą nenugalimi ir nepraleidžia progų įveikti priešą. 
Dėl šios priežasties pergalinga kariuomenė pirmiau- 
sia laimi, о tik vėliau eina į mūšį, o kariuomenė, 

pasmerkta pralaimėti, pirmiausia puola | mūšį ir tik 
tada siekia pergalės. 

Tie, kurie geba puikiai kariauti, įgyvendina Kelio 
nuostatas ir laikosi įstatymų. Todėl jie gali valdyti tiek 
pergales, tiek pralaimėjimus. 


Pagal karo įstatymus, pirma - ilgis, antra – apimtis, 
trečia — skaičius, ketvirta — svoris, penkta — pergalė. 
Vietovė duoda pradžią ilgiui, ilgis duoda pradžią 
apimčiai, apimtis duoda pradžią skaičiui, skaičius 
duoda pradžią svoriui, o svoris duoda pradžią per- 
galei. 


Todėl pergalinga kariuomenė yra tarsi tona lyginant 
su uncija, о tuo metu kariuomenė, pasmerkta pralai- 
mėjimui, yra tarsi uncija prieš toną. Kai pergalingieji 
kaunasi, tai panašu į susikaupusį vandenį, iš tūkstančio 
sieksnių aukščio plūstantį žemyn. Tai ir yra forma. 

Nors yra sakoma, jog „geriausia gynyba — veržlus 
puolimas“, vis dėlto norint atlaikyti nereguliariosios 
sunkiai suvaldomos kariuomenės nuolatinius ant- 
puolius reiktų labiau vadovautis teiginiu: „Хепира!- 
mumas slypi tavyje, o galimybė nugalėti slypi prieše. 
Todėl tas, kuris puikiai kaunasi, gali tapti nenugali- 
mas, tačiau negali priversti, kad priešininkas būtinai 
leistųsi nugalimas.“ Todėl, kaip jau anksčiau minėta, 
vertėtų vengti skaitlingesnio priešo ar bent jau gerai 
pasiruošti mūšiui. 

Nenugalimumo pagrindo įtvirtinimo nuostata čia 
pateikta remiantis prielaida, jog karo mūšis yra labiau 
menas ar mokslas, nei kažkokia akla narsa. Drauge 
su anksčiau pažymėtais vertinimo kriterijais matavi- 
mai ir skaičiavimai yra būtini kiekvienoje situacijoje, 
kad, įvertinus priešo jėgas, topografiją ir skubius 
veiksmus, būtų galima tinkamai paskirstyti jėgas. Be 
to, vietovės forma ir reljefas varžo kovos galimybes 
ir iš anksto lemia tam tikrų veiksmų ir metodų taikymą. 
Todėl „ilgis“ įvardija ne tik vietovės erdvę, bet ir jos 
taktinę klasifikaciją; „apimtis“ žymi sudedamąsias 
pajėgų dalis, būrių lygmenis, taip pat maisto atsargas 
ir reikmenis, būtinus karo kampanijoje ar mūšyje. 
(Kadangi topografija ankstyvojoje kinų karyboje bu- 

vo laikoma lemiamu dalyku, tai kituose skyriuose yra 
aprašomos įvairiausių kategorijų vietovių savybės ir 
nurodomos kovos galimybės.) 

Nors sumaniai pasinaudojus topografijos teikia- 
mais privalumais ir pasirinkus itin tvirtą gynybą 
galima priversti priešininkus karštakošiškai pulti 
(„pirmiausia puola į mūšį ir tik tada siekia pergalės“) 
ir šitaip išvengti pralaimėjimo ir pražūties, vis dėlto 
tai dar nereiškia, jog priešą pavyks įveikti. Vadai pri- 
valo imtis atitinkamų priemonių, kad įstengtų mani- 
puliuoti ir susilpninti priešininką. Taip pat svarbu 
meistriškai valdyti tokius kovos metodus, Кипе leistų 
visiškai atskleisti kariuomenės potencialą ir, ištyri- 
nėjus vietovę, paprasčiausiai priblokšti priešą „stra- 
tegine galia“. (Sąvoka „strateginė galia“, išsamiai 
aprašoma kitame skyriuje, jungia primityvią jėgą su 
daugybe kitų mūšio dalių, užtikrinančių, jog priešui 
nepavyks išvengti savo lemties.). Tada, tam tikru mo- 
mentu, „pergalinga kariuomenė bus tarsi tona lyginant 
su uncija, о kai ji kausis, tai panėšės į susikaupusį 
vandenį, iš tūkstančio sieksnių aukščio plūstantį 
žemyn“ ir nė viena „proga nugalėti priešą“ nebus 
praleista. 

Nors šiam skyriui būdingas kiek atšiaurokas sti- 
lius, kažkoks neperprantamas paslaptingumas žymi 
beribę vado išmintį ir meistriškumą. Jo pasiektos 


49 


pergalės atrodo kaip kasdienis, savaime suprantamas 
dalykas, tačiau taip yra dėl jo įžvalgumo, veiksmų 
taktikos, išankstinių pasiruošimų ir gebėjimo mani- 
puliuoti priešu, nes visa tai sukuria prielaidą pergalei 
ir kariuomenės sėkmei. 

Ж 5 


Strateginė galia 


Apskritai valdyti daug žmonių yra tas pats, kaip 
ir valdyti keletą: viskas priklauso nuo dalinių ir skai- 
čiaus. Vadovauti mūšyje skaitlingai kariuomenei yra 
tas pats, kas vesti į mūšį tik keletą karių: viskas 
priklauso nuo formos ir pavadinimo. 


Skaitlingai kariuomenei atremti priešo puolimą ir 
laimėti visuomet padeda teisinga kova ir manevras. 

Kariuomenės puolimas - tarsi pustyklės smūgis į 
kiaušinį: iš pradžių pilna, paskui tuščia. 

Apskritai mūšyje su priešu susiimama teisingoje 
kovoje, o laimima gudraujant. Todėl tie, kurie grie- 
biasi gudrybių, yra beribiai kaip dangus ir žemė, neiš- 
senkantys kaip Jangdzės ir Geltonoji upės. 

Nusileidžia ir vėlei pateka — tokie yra saulė ir 
mėnuo; miršta ir vėlei užgimsta – tokie уга metų laikai. 

Garsai tiktai penki, tačiau išgirsti šių penkių garsų 
pasikeitimą neduota niekam; spalvos tik penkios, ta- 
čiau išvysti šių penkių spalvų pasikeitimą neduota 
niekam; skoniai tiktai penki, tačiau pajusti šių penkių 
skonių pasikeitimą neduota niekam. 

Karo mūšyje yra tik dvi strateginės galios apraiš- 
kos - teisingas mūšis ir manevras, tačiau apskaičiuoti 
pasikeitimų teisingame mūšyje ir manevre neduota 
niekam. Teisingas mūšis ir manevras sukuria vienas 
kitą, tai panašu į begalinį sukimąsi ratu. Kas gali juos 
suvokti? 


Strateginė galia yra aiškiai matoma nesulaikomame 
ir srauniame srovės veržlume, kuris leidžia vartyti ak- 
menis. Smūgio sąmoningumas aiškiai matyti nesulai- 
komame ir laukiniame plėšraus paukščio skrydyje, 
leidžiančiame nudobti grobį. 

Todėl tų, kurie meistriškai kaunasi, strateginė galia 
yra veržli, sąmoningumas tikslus. Jų strateginė galia 
- tarsi įtemptas lankas, o smūgio sąmoningumas - tarsi 
paleista strėlė. 


Kad ir kaip viskas susiraizgytų ir susipintų, kad ir 
koks netvarkingas būtų mūšis, pakrikti negalima. Kad 
ir kokia aplink suirutė ir painiava, kad ir kokia būtų 
subliuškusi forma, vis tiek pralaimėti nevalia. 

Netvarka užgimsta iš tvarkos, bailumas užgimsta 
iš drąsos, silpnumas užgimsta iš stiprybės. Tvarka ir 
netvarka yra skaičius, drąsa ir bailumas – strateginė 
galia, o stiprybė ir silpnumas – pajėgų išdėstymo 
forma. 

Tie, kurie sugeba priversti judėti priešininką, 
parodo jam pajėgų išdėstymo formą, o priešininkas 
būtinai eina iš paskos. Kai priešininkui kažkas duo- 
dama, jis būtinai ima. Jie nauda priverčia priešininką 
judėti, o pasitinka jį netikėtumu. 


Todėl tie, kurie puikiai kaunasi, pergalės siekia stra- 
tegine galia, o nesikliauja vien tik žmonėmis. Be to, 
Ле geba teisingai pasirinkti žmones ir taikyti strate- 
ginę galią. 


Tie, kurie sugeba taikyti strateginę galią, vadovauja 
žmonėms mūšyje tarsi ridentų rąstus ir akmenis. Me- 
džių ir akmenų tokia prigimtis: kai žemės paviršius 
lygus, jie ramiai guli, o kai nuožulnus - ima judėti. 
Kai jie keturkampiai, jie guli vietoje, o kai apvalūs - 
1ma riedėti. Todėl tų, kurie puikiai geba vesti kitus į 
mūšį, strateginę galią galima prilyginti galiai žmogaus, 
ridenančio apvalų riedulį nuo tūkstančio sieksnių 
kalno. Tokia yra strateginė galia. 

„Strateginė galia“, pagrindinė šio skyriaus sąvoka 
yra glaudžiai susijusi su teisingu mūšiu bei manevru, 
kurie iš esmės ją ir sukuria. Pastarieji savo ruožtu уга 
įmanomi dėl įvesto reglamentavimo ir valdymo, dėl 
mokymų ir disciplinos, kune įgalina kariuomenę susi- 
skirstyti į dalis ir persitvarkyti, išlaikyti tvarką mūšio 
sūkuryje, sukelti apgaulingą netvarką ar netikėtai 
atsitraukti, lanksčiai ir ryžtingai laikytis nurodymų. 
Tik tuomet galima manipuliuoti priešu, surasti silpną- 
sias gynybos vietas, jomis pasinaudoti ir pasiekti 
žaibišką pergalę. 

Jau seniai mėginama kuo tiksliau apibrėžti sąvoką 
ši. Terminas verčiamas kaip „strateginės galios for- 
ma“ ar dar glausčiau - „strateginė galia“. Tai nėra vien 
tik brutalios jėgos ar primityvios galios apibūdinimas. 
Tai yra iš esmės lyginamasis terminas, kuris apibrėžia 
dviejų besikaunančių jėgų taktinį disbalansą, susietą 
su pranašumais, kuriuos kiekviena pusė įgyja priklau- 
somai nuo užimamų santykinių pozicijų vietovėje, t.y. 
kontroliuoja aukštumas ar įstringa dauboje. Nereiktų 
pamiršti ir gebėjimo išdėstyti pajėgas tokiomis formo- 
mis, kurios lemia didžiausią kariuomenės veiksnumą, 
be to, priešui demonstruojamas tyčinis karių nepajė- 
gumas galiausiai virsta triuškinančiu apšaudymu, kuris 
prilyginamas veržliai srovei, kaskadomis plūstančiai 

žemyn nuo viršukalnės, kuris yra „tarsi pustyklės 
smūgis į kiaušinį“. Vis dėlto tikslumas, smūgio 
sąmoningumas ir vertinimas yra taip pat svarbūs 
siekiant visiškai atskleisti strateginę galią per trum- 
piausią laikotarpį ir nešvaistyti sunkiai įgyto ргапа- 
šumo. 

Teisingas mūšis ir manevras yra vienas nuo kito 
priklausomi esminiai veiksniai Kinijos karinėje dok- 
trinoje, pirmą kartą įvardinti būtent šiame Karo meno 
skyriuje. Jie yra būtini rengiant netikėtą, bet itin 
koncentruotą puolimą. „Teisingas mūšis“ — tai kovos 
būdas, kuris yra tradicinis, įprastas, „pagal taisykles“, 
todėl kariuomenės veiksmai yra lengvai nuspėjami. 
„Menevras“, arba netradicinis kovos būdas, reikalauja 
ypatingo lankstumo, vaizduotės ir gebėjimo staigiai 
užpulti. Savaime suprantama, jog kiekvieno šių būdų 
taikymas mūšyje visiškai priklauso nuo tam tikros 
padėties. Tačiau tai dar nereiškia, jog pasirinkus vieną 
kovos būdą, jo negalima keisti. 

Būdami visiškai priešingi, tiek statiški, tiek besi- 
keičiantys ir iš esmės judantys ratu, šie du poliai 
lengvai susilieja: paprastai tradicines kovos priemones 
galima taikyti netradicinėje kovoje. Lygiai taip ilgai- 
niui netradiciniai puolimo būdai gali tapti tradiciniais. 
Tačiau svarbu neįjunkti į žaidimą „Aš žinau, kad tu 
žinai, jog aš žinau“, antraip apniks protą bukinančios 
iliuzijos ir dvasinė painiava. 

Д 6 


Tuštuma ir pilnumas 


Ў 


Apskritai tie, kurie pirmieji atsiduria mūšio lauke 
ir laukia priešo, jaučiasi kupini jėgų; tie, kurie mūšio 
lauke pasirodo vėliau ir priversti strimgalviais lėkti į 
mūšį, būna labiau pavargę. Todėl tie, kurie puikiai kau- 
nasi, valdo priešą ir nesileidžia jo valdomi. 


Norint, kad priešas ateitų pats, reikia jį prisivilioti. 
Norint neleisti priešui prasiveržti, reikia parodyti jam 
galimus nuostolius. 


Todėl galima nuvarginti netgi kupiną jėgų priešą; 
galima priversti badauti netgi sotų; galima išjudinti 
netgi įsitaisiusį pailsėti. 

Prasiveržti ten, kur jis būtinai turėtų pulti, pačiam 
pulti ten, kur jis nesitiki. 

Nukeliauti tūkstantį mylių ir nepavargti, vadinasi, 
pereiti Žmonių negyvenamas vietoves. Užpulti ir 
pasiekti užsibrėžtą tikslą, vadinasi, smogti priešui ten, 
kur jis nesigina. Ginti ir išlaikyti nepalaužiamą 
gynybą, vadinasi, apsaugoti pozicijas, kurių priešas 
nepuls. 

Todėl priešas nežino, kur jam gintis, kai puola tas, 
kuris išmano; priešas nežino, kur jam pulti, kai ginasi 
tas, kuris išmano. Subtilus menas! Subtilus menas! 
Nėra tokios formos, kuria būtų galima jį pavaizduoti. 
Dieviškas menas! Dieviškas menas! Nėra tokių 
žodžių, kuriais būtų galima jį išreikšti. Todėl tu gali 
būti priešininko likimų valdovas. 


Kai veržiesi pirmyn ir priešininkas neįstengia tavęs 
sulaikyti, vadinasi, jog smogei jam į tuštumą; kai trau- 
kiesi atgal ir priešininkas neįstengia tavęs persekioti, 
vadinasi, kad jis negali pavyti. Todėl, jeigu aš noriu 
vesti kariuomenę į mūšį, nors priešas ir pila aukštus 
pylimus ar rausia gilius griovius, jis neišvengs kovos. 
Tai todėl, kad aš puolu tą vietą, kurią jis būtinai turi 
išgelbėti. 

Jeigu aš nenoriu kariuomenės vesti į mūšį, nors 
užsiėmęs padėtį imu ją ginti, priešas neįstengs stoti į 
kovą su manimi. Tai todėl, kad pastoję kelią trukdome 
žygiuoti. 

Todėl, jeigu mes priešui parodysime aiškiai išdės- 
tytas pajėgas patys neturėdami apčiuopiamos formos, 
tai mes išlaikysime vientisumą, о priešas pasidalins į 
dalis. Išlaikydami vientisumą mes sudarysime viene- 
tą, o pasidalinęs į dalis priešas sudarys dešimtį. Tuo- 
met mes pulsime kiekvieną jo vienetą su dešimt kartų 
didesne jėga. Tada mūsų bus daug, о priešo mažai. 
Tie, kurių dauguma puola mažumą, lengvai laimi, nes 
mūšyje mažesnioji dalis neįstengia pasipriešinti dau- 
gumai. 


Priešas turi nieko nežinoti apie vietovę, kurioje jam 
teks kautis. Jeigu jis šito nežino, tai jam teks pasi- 
rengti ginti daugybę vietų. Jeigu jam teks pasirengti 
ginti daugybę vietų, tai mums puolimui prireiks tik 
keleto būrių. 

Todėl, jeigu priešas bus pasirengęs ginti рпеѕакіпеѕ 
pozicijas, tai užnugario pajėgos bus negausios. Jeigu 
jis bus pasirengęs ginti užnugarį, tai priešakinės pajė- 
gos bus negausios. Jeigu jis bus pasirengęs ginti kairįjį 
sparną, tai dešiniajame sparne pajėgos bus negausios. 
Jeigu jis bus pasirengęs ginti dešinįjį sparną, tai 
kairiajame sparne pajėgos bus negausios. Tas, kuris 
priverstas pasirengti gynybai visose pozicijose, negali 
visur išdėstyti gausių pajėgų. 


59 


Silpnas yra tas, kuris priverstas pasirengti ir gintis 
visur; stiprus tas, kuris priverčia priešininką gintis bet 
kur. 


Jeigu tu žinai vietą, kurioje vyks mūšis ir žinai mū- 
šio dieną, tai gali nužygiuoti tūkstantį mylių ir stoti į 
kovą. Jeigu tu nežinai vietos, kurioje vyks mūšis ir 
nežinai mūšio dienos, tai kairysis sparnas nepajėgs 
apginti dešiniojo, o dešinysis - kairiojo; priešakinės 
pozicijos neįstengs apginti užnugario, о užnugaris — 
priešakinių pozicijų. Ir nesvarbu, koks būtų atstumas 
— kelios dešimtys ar tik keletas mylių - tai neišven- 
giama. 


Aš štai ką manau: nors Jue kariuomenė išties mil- 
žiniška, kokią tai turi reikšmę sėkmingai kovai? Todėl 
aš ir sakau, kad pergalę galima iškovoti. Nors priešo 
karių yra žymiai daugiau, galima jiems užkirsti kelią 
stoti į mūšį. 


Todėl atidžiai stebėk priešą, kad sužinotum jo ke- 
tinimus, ydas ir dorybes. Akstink priešą, kad sužino- 
tum, kaip jis žygiuoja ir kaip ilsisi. Nustatyk, kaip 
išdėstytos priešo pajėgos, kad sužinotum stipriąsias 
ir silpnąsias jo pozicijas. Ištirk, kad sužinotum, ko 
priešas turi per daug ir ko jam stinga. 

Todėl kariuomenės išdėstymo meistriškumo viršū- 
nė yra gebėjimas išskleisti ją taip, jog forma nebūtų 
apčiuopiama. Kai formos nėra, netgi labai sumanus 
šnipas neįstengs nieko įžiūrėti, netgi išminčius ne- 
įstengs nieko nuspręsti. Naudodami šią formą, mes 
sudedame visas pergalės viltis į karių būrius, tačiau 
jie negali šito suvokti. Visi žmonės žino tą dalyką, 
kuris mums padeda pasiekti pergalę, tačiau niekas ne- 
žino to dalyko, kuris mums padeda įtvirtinti pergalę. 
Todėl pergalingo mūšio strategija nesikartoja, ji neiš- 
semiama kaip ir formų gausybė. 


Kariuomenės pajėgų išdėstymo forma yra panaši į 
vandenį: vanduo vengia aukštumų ir veržiasi žemyn; 
kariuomenė vengia pilnumo ir smogia į tuštumą. 
Vanduo keičia srovę pagal vietovę, o kariuomenė įtvir- 
tina pergalę pagal priešą. Todėl kariuomenė neturi 
jokios nuolatinės strateginės galios, о vanduo neturi 
pastovaus pavidalo. Tas, kuris priklausomai nuo prie- 
šininko geba valdyti pokyčius ir virsmus ir pelnyti 
pergalę, yra vadinamas „dievybe“. Todėl tarp penkių 
gamtos elementų nėra nė vieno, kuris nuolatos 
vyrautų; tarp keturių metų laikų nėra nė vieno, kuris 
neužleistų vietos kitam. Saulė šviečia trumpesnį ar 
ilgesnį laiką, o mėnuo dyla ir pilnėja. 

Šis skyrius pavadintas „Tuštuma ir pilnumas“, nes 
pagrindiniuose sakiniuose nuolat kartojama idėja apie 
būtinumą pasinaudoti priešo pajėgų išdėstymo spra- 
gomis ir jokiu būdu nesivelti į mūšį su puikiai parengta 
kariuomene. Tačiau skyriaus pradžioje randame 
visuotinai pritaikomą posakį, iš esmės kertinį Sun Dzu 
doktrinos akmenį: „Tie, kurie puikiai kaunasi, valdo 
priešą ir nesileidžia jo valdomi.“ Todėl šiame skyriuje 
daugiausiai kalbama apie priemones ir būdus, lei- 
džiančius griebtis iniciatyvos, priversti priešą imtis 
pasyvaus vaidmens, nurodančius, kaip modeliuoti 
konflikto lauką ir, pasitelkus strateginę galią, maksi- 
maliai išnaudoti vietos privalumus. 

Ankstesniuose skyriuose jau buvo pažymėta, kaip 
svarbu valdyti priešą: priversti jį judėti, suerzinti, 
išvarginti, destabilizuoti, nustebinti, o tada veiksmin- 
gai užpulti. 

„Tuštuma ir pilnumas“ ne tik pataria, kaip, atradus 
ir pasinaudojus neginamomis teritorijomis, netrukdo- 
mai veržtis pirmyn ir parengti tiuškinančius išpuolius, 
bet ir skatina aktyvią ardomąją veiklą priešo gretose. 
Šį tikslą derėtų pasiekti suklaidinant priešą, slepiant 
nuo jo visą informaciją ir taip priverčiant daugiau 
dėmesio skirti pajėgų išdėstymui ir mažiau gynybai. 

Atsižvelgiant į tai, jog suklaidintas priešas gali pa- 
skirstyti ribotą karių skaičių, tai toks pozicijų perdis- 
lokavimas garantuoja, jog bent keletas plotų bus 
palikti bemaž be gynybos ir į juos lengvai įsiverš 
sutelktos pajėgos. 

Nors siekiant šio tikslo dažnai griebiamasi apgau- 
Ппро manevro, gudrybės ir viliojimo, šiame skyriuje 
pateikiama dar radikalesnė priemonė - čia išsamiai 
aprašoma „beformės“ (todėl ir neperprantamos) 
kariuomenės idėja. Ir ne vien kariauna privalo būti 
nepažini. Karvedžio planai ir ketinimai taip pat turi 
likti paslaptis — tiek prieš jų įgyvendinimą, tiek ir po 
to. Be to, geram vadui nevalia kaskart pasikliauti jau 
pasiteisinusia, tačiau lengvai perprantama taktika. Jis 
privalo gebėti keisti anksčiau sėkmingus kovos 
metodus ir netgi jų atsisakyti, kad šie netaptų nuspė- 
jami. Žinoma, vado strategija negali būti visiškai 
atsieta nuo realijų, tokių kaip priešo stiprumas ir jo 
pajėgų išsidėstymas, tačiau kiekviena situacija reika- 
lauja lankstumo. Tai neginčijama taisyklė. 

Vis dėlto privalu suvokti, jog, nepaisant minėtų 
priemonių ir būdų veiksmingumo, pergalinga mūšio 
baigtis yra neįmanoma tinkamai neperpratus ir neįver- 
tinus priešo. Kovos lauko vietą reikia numatyti, о apie 
priešo karių išsidėstymą ir jų galimybes dera spręsti 
ne tik iš pastebėjimų, bet ir iš aktyvaus šnipinėjimo. 

Taip jau istoriškai susiklostė, kad šį principą buvo 
labiausiai ištobulinusi žvalgyba, tačiau iš esmės jo 
pritaikymas yra neribotas. 


Ф 7 
А 


Karo mūšis 


Apskritai kariavimo principas yra toks: karvedys, 
gavęs įsakymą iš valdovo, formuoja būrius, renka 
kariaunas ir, stodamas akistaton su priešu, užima pozi- 
cijas. Nėra nieko sunkiau už karo mūšį. 

Sunkiausia karo mūšyje yra paversti aplinkinį kelią 
tiesioginiu, nelaimę - nauda. 

Todėl tas, kuris eidamas tokiu aplinkiniu keliu ati- 
traukia priešo dėmesį nauda, o iškeliavęs vėliau ateina 
anksčiau už priešą, tas suvokia aplinkinio ir tiesioginio 
judėjimo taktiką. 


Todėl karo mūšis gali būti naudingas, karo mūšis 
gali būti ir pavojingas. Jeigu, kaudamasis dėl naudos, 
sukelsi ant kojų visą kariauną, tikslo nepasicksi; jeigu, 
kaudamasis dėl naudos, pamesi dalį kariaunos likimo 
valiai, neteksi gurguolių su kariuomenės turtu. 

Todėl, kai kaunamasi dėl naudos už šimto mylių, 
bėgant pirmyn, palikus ginkluotę, nesiilsint nei dieną, 
nei naktį, įveikiant dukart ilgesnį nuotolį, tuomet ne- 
tenkama visų trijų kariuomenių vadų ir jie atsiduria 
nelaisvėje; ištvermingieji žygiuoja pirmi, nuvargusieji 
atsilieka ir, taikant tokią taktiką, tik viena dešimtoji 
kariuomenės pasiekia mūšio vietą. 

Kai kaunamasi dėl naudos už penkiasdešimt mylių, 
į sunkią padėtį pakliūva priešakinės kariuomenės 
vadas, 0 iš visų karių tikslą pasiekia tik pusė. 

Kai kaunamasi dėl naudos už trisdešimties mylių, 
tikslą pasiekia du trečdaliai. 

Jeigu kariuomenė nebeturi gurguolių su kariuome- 
nės turtu, ji žūva; jeigu nėra maisto, ji žūva; jeigu nėra 
atsargų, ji žūva. 


Tie, kurie nežino kunigaikščių užmačių, negali su 
Jais iš anksto sudaryti sąjungos; tie, kurie nepažįsta 
aplinkos — kalnų, miškų, tarpeklių, šlaitų, pelkių ir 
liūnų, - negali vesti kariuomenės; tie, kurie nesamdo 
vietos vedlių, negali pasinaudoti vietovės privalumais. 


Todėl mūšyje kariuomenė įsitvirtina apgaule, 
veikia, vadovaudamasi nauda, o kinta išsiskaidymo 
ir susijungimo būdu. Todėl ji greita it vėjas, rami it 
miškas; ji įsiveržia ir nuniokoja it ugnis; ji nepajudi- 

nama it kalnas; ji neįžvelgiama it tamsa; ji dunda it 
griaustinis. 


Plėšdamas kaimus, padalink grobį savo kariams; 
grobdamas žemes, pasidalink laimikį. 


Judėk tik gerai įvertinęs jėgų pusiausvyrą. Tas, 
kuris iš anksto žino aplinkinio ir tiesioginio kelio tak- 
tiką, būtinai nugali. Tai karo mūšio strategija. 


Kariuomenės valdyme rašoma: „Kadangi kalbė- 
dami jie negirdi vienas kito, todėl ir pasigamina 
gongus bei būgnus; kadangi žiūrėdami jie nemato 
vienas kito, todėl ir pasigamina gaireles ir vėliavas.“ 

Gongai, būgnai, vėliavos ir gairelės sujungia į viena 
karių akis ir ausis. Kai visi sutelkę dėmesį į viena, 
drąsuolis negali vienas žengti pirmyn, bailys negali 
vienas trauktis atgal. Tai būdas, įgalinantis valdyti 
mases. 

Todėl naktiniuose mūšiuose naudoja daugybę 
ugnies ir būgnų, dieniniuose mūšiuose naudoja dau- 
gybę vėliavų ir gairelių, tokiu būdu klaidindami prie- 
šininko akis ir ausis. Todėl kariaunai galima atimti 
dvasią, o karvedžiui galima atimti protą. Dėl šios prie- 
žasties rytais priešų dvasia budri, dieną — vangi, о 
vakare — visiškai išvarginta. Todėl tas, kuris geba 

kariauti, vengia priešo, kai šio dvasia Бидп, ir puola 
jį tada, kai jo dvasia vangi arba visiškai išvarginta. 
Tai ir yra gebėjimas valdyti dvasią. 


Kai viskas tvarkoje, laukite netvarkos: būdami 
ramūs, laukite neramumų. Tai ir yra gebėjimas valdyti 
protą. 


Būdami arti, laukite tolimųjų; būdami kupini jėgų, 
laukite пиуагриѕіц; būdami sotūs, laukite badaujan- 
čių. Tai ir yra gebėjimas valdyti jėgą. 


Nežygiuokite prieš nedraugo vėliavas, kai jos vi- 
siškai tvarkingos; nepulkite priešo būrių, kai jie nepri- 
einami. Tai ir yra gebėjimas valdyti pokyčius. 


Todėl kariavimo taisyklės yra tokios: jeigu priešas 
tūno kalnuose, nepulk jo atvirai; jeigu priešo užnuga- 
ryje stūkso kalvos, neįsikurk priešais jį; jeigu priešas 
apgaulingai traukiasi, nesivyk jo; jeigu priešas kupinas 
jėgų, nepulk jo; jeigu priešas siūlo tau jauką, nepraryk 
jo; jeigu priešo kariuomenė traukia namo, nestabdyk 
jos; jei laikai apsiaustyje priešo kariuomenę, būtinai 
palik išėjimą; jeigu priešas nualintas, nespausk jo. Tai 
ir yra kariavimo taisyklės. 

Nors šis skyrius ir pavadintas „Karo mūšiu“, jame 
didesnis dėmesys skiriamas mūšio parengiamosioms 
priemonėms, aiškinami operatyviniai principai ir kon- 
trolės metodai, sąlygojantys maksimalų pasirengimą 
ir jėgų panaudojimą ir tuo pačiu metu užtikrinantys 
priešo nualinimą ir susilpninimą. Iš esmės visuose pa- 
reiškimuose galima įžvelgti či — „dvasios“, dvasinės 
būsenos, nuotaikos ar pasiaukojimo kariams – idėjos 
atspindžių. Be to, čia puikiai aprašytas či puoselėjimas 
ir manipuliavimas mūšio lauke. 

Vėlyvojo Kovojančių karalysčių laikotarpio 
strategas Vei Liao Оги apibendrino či gyvybišką svar- 
bumą: „Žmones kovoti verčia jų či; kai jie kupini či, 
jie kovoja; kai jie netenka či, jie pabėga“. O pats Sun 
Dzu tvirtina, jog „tas, kuris geba kariauti, vengia 
priešo, kai šio dvasia budn, ir puola jį tada, kai jo 
dvasia vangi arba visiškai išvarginta.“ Tačiau įvykiai 
ne visada klostosi taip paprastai, todėl, norint palaužti 
priešo či, būtina nuolat imtis įvairiausių priemonių. 

Kadangi kario fizinė būklė turi lemiamos įtakos jo 
dvasios būklei, tai, privertus priešą judėti dar atkak- 
liau, jo entuziazmas ims silpnėti. Galiausiai jį nugalės 
alkis, o mintis apie neišvengiamą bėgimą, atsidūrus 

sudėtingoje situacijoje, visam laikui paliks psicho- 
loginį antspaudą ir primins apie išgaravusią dvasios 
stiprybę. 

Nuovokūs vadai visada imsis reikiamų priemonių 
išlaikyti discipliną ir tvarką, išsaugoti kariuomenės 
energiją ir ryžtą, kol laukiama susidūrimo su priešu. 
Tai pasiekiama atsisakant pernelyg greitų ir neorga- 
nizuotų išpuolių, kurie gali net ir darniausias pajėgas 
paversti pakrikusia minia; sumaniai panaudojant lėšas 
ir vengiant daugybės ligų, kurios persekioja kariuome- 
nę žygiuose. Nepaminėtas dar vienas, bet ne mažiau 
svarbus dalykas: patys kariai taip pat privalo puose- 
lėti savo dvasią, kad puolimo metu taptų nedalomu ir 
motyvuotu vieniu, pribloškiančiu pakrikusias priešo 
ordas. 

Kaip ir kitose Karo meno skyriuose, šiame taip pat 
galima rasti pavienių samprotavimų apie svarbius 
dalykus, dažniausiai tai yra anksčiau nagrinėtų ar 
būsimų temų kertinių principų pakartojimai, kaip, 
pavyzdžiui, apgaulė ir žvalgyba. Skyrius baigiamas 
aštuoniais konkrečiais patarimais, taikytinais vykdant 
karinę operaciją, kurie, be jokios abejonės, atspindi 
epochos išmintį ir praktiką. Ypač svarbūs įspėjimai 
nepulti tų, kurių užnugaryje kalnai ir nesusigundyti 
apgaulingais priešo atsitraukimais (beje, senovės 

Kinijoje tai buvo itin išvystyta ir nuolat kare naudota 
taktika) bei izoliuota padėtimi. Šių taisyklių nepai- 
symas baigdavosi tragiškai. 


J 8 


> 
526 Devyni pokyčiai 


Kai karvedys, gavęs įsakymą iš valdovo, sufor- 
muoja būrius ir surenka Капашпаз, kariavimo taisyklės 
yra tokios: 

Neįrenginėk stovyklos vietovėje, kur blogi keliai. 

Sąjungas sudarinėk vietovėje, kur susikerta keliai. 

Neužsibūk vietovėje, kuri plika ir bevaisė. 

Planus kurk vietovėje, kuri apsupta. 

Kaukis vietovėje, kuri pražūtinga. 

Būna kelių, kuriais nereikia eiti. 

Būna kariaunų, kurių nereikia pulti. 

Būna miestų-tvirtovių, kurių nereikia šturmuoti. 

Būna vietovių, dėl kurių nereikia kautis. 

Būna valdovo įsakymų, kurių nereikia vykdyti. 


Apie „kelius, kuriais nereikia eiti“. Jeigu mes 151- 
veršime į priešo teritoriją negiliai, tai priešakiniai 

būriai nieko nežinos apie padėtį; jeigu įsiveršime į 
priešo teritoriją giliai, tai užnugaris neįstengs pasi- 
naudoti savo privalumais. Jeigu žygiuosime pirmyn, 
iš to nebus jokios naudos, bet jeigu liksime vietoje, 
pateksime į nelaisvę. Tuomet tokiu keliu tikrai nereikia 
eiti. 


Apie „kariaunas, kurių nereikia pulti“. Dvi kariuo- 
menės susitiko ir viena priešais kitą įsirengė stovyklas. 
Mes apskaičiavome, jog turime pakankamai jėgų, kad 
sunaikintume priešo kariuomenę ir paimtume nelais- 
vėn jos vadus. Tačiau, pasikliaujant ilgalaike įžvalga, 
priešo gretose būtinai atsiras tokių, kurie puikiai 
išmano kovos taktiką ir gudrybes. Ве to, priešo kariuo- 
menė geriau surikiuota. Tuomet, nors priešo kariuo- 
menę ir galima užpulti, nepulk jos. 


Apie „vietoves, dėl kurių nereikia varžytis“. Nesi- 
varžyk dėl žemės kalnų slėniuose, kur vanduo nepa- 
Jėgus puoselėti gyvybę. 


Apie „valdovo įsakymus, kurių nereikia vykdyti“. 
Jeigu valdovo įsakymai prieštarauja šiems keturiems 
pokyčiams, nevykdyk jų. Tas, kuris iš tikrųjų supranta 
šių pokyčių svarbą karyboje, geba puikiai kautis. 

Todėl kariuomenės vadas, suvokęs visa, kas yra 
naudinga devyniuose pokyčiuose, žino, kaip dera 
kariauti. Kariuomenės vadas, nesuvokęs, kas yra 
naudinga devyniuose pokyčiuose, negali pasinaudoti 
vietovės privalumais, nors ir puikiai žino jos ypatybes. 

Kai vadas, vadovaudamas kariuomenei, neišmano 
devynių pokyčių visumos, jis nesugeba suvaldyti 
žmonių netgi žinodamas apie penkis privalumus. 


Dėl šios priežasties protingas Žmogus, svarstyda- 
mas veiklos planą, visuomet pasveria naudą ir 
nuostolį. Jeigu jis sudėtingose situacijose įžvelgia 
naudą, tokio žmogaus pastangomis verta pasikliauti; 
jeigu jis akivaizdžioje naudoje įžvelgia nuostolį, toks 
žmogus gali įveikti sunkumus. 


Todėl kunigaikščius paverk nuostoliu, priversk juos 
tarnauti ir skatink nuolat kur nors vaikytis naudos. 


Viena iš kariavimo taisyklių byloja, jog negalima 
pasikliauti prielaida, neva priešas nepasirodys, o 
būtina pasikliauti įsitikinimu, jog galėsi deramai jį 
sutikti; negalima pasikliauti prielaida, neva priešas 
nepuls, o būtina pasikliauti įsitikinimu, jog galėsi 
užimti tokią vietą, kuri neleis to padaryti. 

Todėl karvedžio tyko penki pavojai: 

Jeigu jis stengsis bet kokia kaina mirti, gali žūti. 

Jeigu jis stengsis bet kokia kaina išlikti gyvas, gali 
patekti į nelaisvę. 

Jeigu jis bus greit užsiplieskiantis ir ūmus, tai patirs 
panieką. 

Jeigu jis bus pernelyg smulkmeniškas ir atžarus, 
tai jį įžeidinės. 

Jeigu jis mylės žmones, tai patirs nemalonumų. 

Šie penki pavojai yra karvedžio trūkumai, tikra ne- 
laimė mūšyje. Juk būtent jie tampa kariuomenės pra- 


žūties ir vado mirties priežastimi. Todėl juos būtina 
įsisąmoninti. 

Skyriaus pradžioje įvardijamos nepalankios situa- 
cijos, kurių derėtų vengti ir tikslai, kurių nederėtų 
siekti. Pirmųjų dėl to, kad vietovės forma kliudo 
nevaržomam judėjimui, о antrųjų dėl to, kad Капио- 
menę lengva nugalėti ir supainioti. Vietovės forma 
(reljefas) yra viena iš svarbiausių ir visa vienijančių 
sąvokų ankstyvajame Kinijos karybos mokslo laiko- 
tarpyje. Apie penkias minėtas vietovių rūšis bus 
plačiau kalbama tolesniuose skyriuose. 

Topografinės žinios apie vietovę, įgytos iš vietos 
informatorių ir žvalgų, vaidina esminį vaidmenį pla- 
nuojant karinę operaciją ir vedant kariuomenę į mūšį. 
Be to, kadangi kiekvienoje situacijoje slypi savi pri- 
valumai ir trūkumai, vadas, „„svarstydamas veiklos 
planą, privalo visuomet sujungti naudą ir žalą“ ir 
kruopščiai įvertinti galimybę pasiekti tikslą be susi- 
dūrimo su priešu. (Netgi Mao Dzedongas dažnai rem- 
davosi Sun Dzu požiūriu, nuolat akcentuodamas 
būtinybę įžvelgti privalumus sudėtingose strateginėse 
situacijoje.) Reikia nepamiršti ir stiprios prevencinės 
gynybos bei kruopštaus pasirengimo, kurie būtini 
norint apsaugoti kariuomenę nuo netikėtų antpuolių 
ir grėsmės patekti į painias situacijas. 

Kaip suprantate, vadas yra tiesiogiai susijęs su 
kariuomenės likimu. Todėl paskutinėje skyriaus 
pastraipoje išvardinamos kelios karvedžio ydos, 
kurios gali lengvai pasmerkti kariuomenę pražūčiai. 
Ir visai nesvarbu, kaip tai nutiks: vadas pats suklys ar 
jo trūkumais priešas pasinaudos. Intensyvus žvalgybos 
darbas ir nuolatinis kovos lauko stebėjimas - dvi 
pagrindinės priemonės, padedančios išsiaiškinti priešo 
vadų silpnybes. Galbūt dėl to, jog minimos būtent 
Karo mene, daugybę šimtmečių pačios žinomiausios 
buvo dvi silpnybių priešingybės: noras bet kokia kaina 
išlikti gyvam, vadinasi, ir mirties baimė bei noras bet 
kokia kaina numirti šlovingai ir taip pelyti nepriekaiš- 
tingą reputaciją. Pirmuoju atveju mūšio lauke karvedį 
- ypač bebaimį ir užsispyrusį – ištikdavo bailumo pne- 
puolis, о antruoju - apimdavo noras skubėti. Tačiau 
kariuomenės vadai privalo būti visiškai savimi pasiti- 
kintys ir nesaugoti garbės, kad galėtų nepaisyti pavo- 
jingų imperatoriaus nurodymų. 

Tačiau iš pažiūros didžiausią nuostabą kelia tame 
penkių pavojų sąraše skaitomas pareiškimas, jog „tas, 
kuris mylės žmones, patirs nemalonumų.“ Sun Dzu 
akivaizdžiai mėgina perspėti, jog derėtų vengti tokių 
vadų, kurie pernelyg atsargūs ir vengia griežtesnių 
įsakymų ar pernelyg baiminasi nuostolių ir vengia 
nizikingų veiksmų. Vietoj to, kad sumaniai išnaudotų 

kariuomenės potencialą ir pasiektų greitą pergalę, 
tokie vadai visiškai neveiksmingai išdėsto kariuomenę 
ir kvailai pralaimi dėl to, jog netenka iniciatyvos ir či. 
Paradoksas, tačiau sėkminga karyba reikalauja nuož- 
mumo ir tvirtumo. 


P? е 
AT Э 
Н Žygis 


Išdėstant kariuomenę ir stebint priešą reikia lai- 
kytis tokių nuostatų: keliaudamas per kalnus laikykis 
arčiau slėnių, įsikurk aukštumose, ten, kur saulėtoji 
pusė. Kovodamas su priešu, esančiu aukštumoje, 
nelipk tiesiai į viršų. Toks yra kariuomenės išdėsty- 
mas kalnuose. 

Perėjęs upę įsikurk kiek galima toliau nuo jos. Jeigu 
priešas ims bristi per upę, nestok su juo į kovą vande- 
nyje. Bus žymiai naudingiau, jeigu leisi pusei priešo 
pajėgų persikelti, o tuomet smogsi. 

Jeigu trokšti stoti į mūšį su priešu, nepulk jo prie 
pat upės, įsikurk aukštumose, atsižvelgdamas į saulėtą 
pusę. Nestok į mūšį prieš srovę. Toks yra kariuomenės 
išdėstymas prie upių. 

Keliaudamas per pelkes ir kemsynus, stenkis kuo 
greičiau išeiti iš tokios vietovės, neužgaišk. Jeigu 

tenka kautis pelkėse ir kemsynuose, privalai įsikurti 
ten, kur gausu pelkių žolės, о už nugaros plyti miškas. 
Toks yra kariuomenės išdėstymas pelkynuose. 

Lygumų vietovėje įsikurk nuožulniose vietose, bet 
taip, kad tavo dešinėje ir užnugaryje plytėtų aukš- 
tumos, priekyje – bevaisė žemuma, užnugaryje – saugi 
aukštuma. Toks yra kariuomenės išdėstymas lygu- 
mose. 

Šie keturi kariuomenės išdėstymo būdai užtikrino 
Geltonajam imperatoriui pergalę prieš keturis impe- 
ratorius. 


Apskritai, jeigu kariuomenė mėgsta aukštumas ir 
nemėgsta žemumų, gerbia saulės šviesą (jan) ir 
niekina šešėlį (in), jeigu ji puoselėja gyvybę ir įsiku- 
ria tvirtoje Žemėje, tuomet išvengia daugybės ligų. Tai 
ir užtikrina neabejotiną pergalę. 


Jeigu esi tarp kalvų ir pylimų, privalai įsikurti saulė- 
toje (jan) pusėje taip, kad jie plytėtų tau iš dešinės ir 
už nugaros. Tai naudinga kariuomenei, tai — Vietovės 
parama. 


Jeigu aukštupyje nulijo lietus ir vanduo išputojo, 
tuomet palauk, kol srovė nurims, ir tik tada kelkis per 
upę. 

Apskritai, jeigu vietovėje gausu skardingų tarpe- 
klių, sraunių kalnų upelių, Dangaus šulinių, Dangaus 
belangių, Dangaus tinklų, Dangaus žabangų ir Dan- 
gaus plyšių, skubėk atsitraukti nuo jų и neik artyn. 
Pats laikykis nuo jų atokiau, о priešininką priversk 
prieiti artyn. Kai susikausi, stenkis, kad pražūtingi 
spąstai būtų jo užnugaryje. 


Jeigu kariuomenės kelyje pasitaiko griovų ir tar- 
peklių, kemsynų, apaugusių nendrėmis ir krūmynais, 
miškų ar tankių brūzgynų, privalai kruopščiai viską 
apžiūrėti, nes tokiose vietose gali būti pasala ar pasi- 
slėpęs tūnoti priešo žvalgas. 


Jeigu priešas, esantis visiškai arti, išlieka ramus, 
vadinasi, jis pasikliauja gamtine kliūtimi. Jeigu prie- 
šas, esantis tolėliau, kviečia kautis, vadinasi, jis 
trokšta, kad tu žengtum pirmyn. Jeigu priešas įsikūrė 
lygioje vietovėje, vadinasi, jam tai naudinga. 


Jeigu medžiai ima judėti, vadinas:, priešas artinasi. 

Jeigu vešlioje žolėje gausu matomų kliūčių, va- 
dinasi, jis nori suklaidinti. 

Jeigu paukščiai pakyla į dangų, vadinasi, ten 
paslėpta pasala. 


83 


Jeigu žvėrys išsigąsta, vadinasi, priešo pajėgos 
rengia staigų puolimą. 


Jeigu dulkės kyla stulpu, vadinasi, artinasi kovos 
vežimai; jeigu dulkės plūsta pažeme ir plačiai, vadina- 
si, atžygiuoja pėstininkai; jeigu dulkės kyla aukštyn 
įvairiose vietose, vadinasi, priešas renka malkas; jeigu 
dulkės kyla tai šen, tai ten ir tik retsykiais, vadinasi, 
priešas kuriasi stovykloje. 


Jeigu priešas kalba nuolankiai, o kovinis pasiren- 
gimas vis stiprėja, vadinasi, jis puls. 

Jeigu priešas kalba aršiai, o pats skuba pirmyn, 
vadinasi, jis traukiasi. 

Jeigu lengvieji kovos vežimai išsiveržia pirmyn, 0 
kariuomenė išsidėsto abiejose pusėse, vadinasi, prie- 
šas rengiasi mūšiui. 

Jeigu priešas, dar nebūdamas palaužtas, prašo 
taikos, vadinasi, jis turi slaptų kėslų. 

Jeigu priešo kariai ima bėgioti ir rikiuoti kovos 
vežimus, vadinasi, atėjo laikas. 

Jeigu priešas tai puola, tai atsitraukia, vadinasi, jis 
tave vilioja. 


Jeigu priešo kariai stovi, pasirėmę į ginklus, vadi- 
nasi, juos kamuoja alkis. 

Jeigu jie, semdami vandenį, pirmiausia geria, vadi- 
nasi, juos kamuoja troškulys. 

Jeigu priešas regi būsimą naudą, tačiau nepuola, 
vadinasi, jį kamuoja nuovargis. 


Jeigu renkasi paukščių būriai, vadinasi, ten nieko 
nėra. 

Jeigu naktį priešo stovykloje girdėti susišūkčioji- 
mai, vadinasi, jis bijo. 

Jeigu priešo kariuomenė pakrikusi, vadinasi, kar- 
vedys stokoja griežtumo. 

Jeigu priešo vėliavos ir gairelės keliauja iš vienos 
vietos į kitą, vadinasi, stovykloje tvyro netvarka. 

Jeigu priešo karininkai plūstasi, vadinasi, karius 
kamuoja nuovargis. 

Jeigu priešas pjauna arklius ir valgo jų mėsą, vadi- 
nasi, jis stokoja grūdų. 

Jeigu priešas nekabina ant medžių vyno ąsočių ir 
negrįžta atgal į stovyklą, vadinasi, jis tik išsekęs plė- 
šikas. 


Jeigu karvedys bendrauja su kariais maloniai ir 
mandagiai, vadinasi jis prarado savo kariuomenę. 

Jeigu jis neskaičiuodamas dalina apdovanojimus, 
vadinasi, kariuomenė atsidūrė bėdoje. 

Jeigu jis neskaičiuodamas skiria bausmes, vadinasi, 
kariuomenė atsidūrė sunkioje padėtyje. 

Jeigujis iš pradžių pernelyg nuožmus, о vėliau bijo 
savo kariuomenės, vadinasi, visiškai nesuvokia karo 
meno. 


Jeigu priešas siunčia pasiuntinius ir siūlo dovanų, 
vadinasi, jis nori pailsėti. 


Jeigu priešo kariauna, degdama pykčiu, prisiartina 
prie tavo pajėgų, tačiau ilgą laiką nepuola ir neatsi- 
traukia, tai atidžiai ją stebėk. 


Kariuomenė nebus pranašesnė, jeigu vis didinsi ir 
didinsi karių skaičių. Negalima veržtis pirmyn, pasi- 
kliaunant vien tik karių galia. Jos reikia tiek, kad, sutel- 
kęs jėgas ir teisingai įvertinęs padėtį, nugalėtum 
priešą. Tas, kuris visko neapgalvoja ir nerimtai žiūri į 
priešą, neišvengiamai taps jo belaisviu. 


Jeigu dar nespėjęs palenkti karių savo pusėn imi 
juos bausti, tai jie nebus tau paklusnūs; jeigu jie netaps 
paklusnūs, tai bus su jais sunku. Jeigu jau spėjai 
palenkti karius savo pusėn, tačiau jų nebaudi, tai 
apskritai negalėsi jais pasiremti. 

Todėl, įsakinėdamas jiems, vadovaukis pilietiniais 
pagrindais; priversdamas, kad jie paklustų tau visi kaip 
vienas, vadovaukis kariniais pagrindais. 


Jeigu įstatymai apskritai vykdomi, tai išgirdusi 
nurodymą liaudis būtinai tau paklus. Jeigu įstatymai 
apskritai nevykdomi, tai išgirdusi nurodymą liaudis 
tau nepaklus. Jeigu įstatymai yra aiškūs ir priimami 
su pasitikėjimu, tarp tavęs ir žmonių užsimezga abi- 
pusis ryšys. 

Didžiąją šio skyriaus dalį sudaro įvairiausi įspėji- 
mai dėl rūpesčių keliančios vietovės, kurioje priešas 
lengvai gali surengti pasalą, suvaržyti kariuomenės 
manevringumą, įvilioti ją į spąstus ir išžudyti karius. 
Kariauną derėtų sutelkti patogioje vietovėje, stovyklą 
įkurti ten, kur lengva prasimaitinti, užimti aukštutinės 
pozicijas, o priešą įvilioti į tokią vietą, kurioje jo kariai 
būtų bejėgiai. (Manoma, jog dauguma Karo meno pa- 
tarimų buvo skirta kariaujantiems Dzangsu regione, 
kur karybos lygumose, naudojant vežimus, teorija ir 
praktika bemaž visiškai neveiksminga, todėl išskir- 
tinis dėmesys tenka upėms ir pelkėms.) 

Nors pagrindines paminėtų pražūtingų victų sa- 
vybes gana tiksliai nusako patys pavadinimai, vis dėlto 
reikalingas išsamesnis paaiškinimas. Štai, pavyzdžiui, 
Dangaus žabangais tradiciškai apibūdinama uždara 
vietovė su minkštu, dumblinu dirvožemiu; Dangaus 
plyšiais visuotinai vadinamos ilgos siauros perėjos, 
apsuptos kalvų ir miškų; Dangaus šuliniais greičiau- 
siai vadinamos gilios daubos, kurias netikėtai gali 
užlieti lietaus vandenys; Dangaus belange vadinamas 
slėnys, iš trijų pusių apsuptas stačių kalvų ir didelių 
kalnų; Dangaus tinklais vadinamos plačiai ir tankiai 
apaugusios vietovės, kurios trukdo pravažiuoti karo 
vežimams ir praciti kariams. 

Šiame skyriuje ne tik dar kartą patvirtinama nuo- 
stata, jog karo veiksmams reikia vadovauti protingai, 
о priešo žingsnius galima perprasti, bet pateikiama ir 
keletas dažniausiai pasitaikančių elgsenos mūšyje 
pavyzdžių, kurie vėliau siejami su strategija ir taip 
virsta tradicine įžvalga. Ypatingai svarbus yra patari- 
mas saugotis pasiūlymo sudaryti taiką, nes dažnai 
jame slypi paprasčiausias noras pailsėti ir perdislo- 
kuoti kariuomenę, taip pat susilpninti priešo dvasią ir 
budrumą. 

Tvirtinimas, jog kariuomenės skaičius nėra mūšio 
baigtį lemiantis faktorius, yra gana netikėtas, prisi- 
minus teiginį, jog susidūrus su skaitlingesniu priešu 
privalu užimti gynybines pozicijas, tačiau jis puikiai 
atspindi Karo meno nuostatą manipuliuoti priešu ir 
Sun Dzu įsitikinimą apie karinės gudrybės veiksmin- 
gumą. Tačiau nereikia pamiršti, jog lauko mūšyje 
reikia taikyti griežtas vadovavimo ir valdymo prie- 
mones. Svarbu įsisąmoninti tris nuostatas: būtinybę 
užsitikrinti emocinį karių palankumą prieš juos bau- 
džiant; būtinybę sistemingai vadovautis pilietiniais ir 
kariniais pagrindais, pirmuosius siejant su dora, pa- 
garba, gerais darbais ir atlygiu, o antruosius — su at- 
virumu, energingumu, griežtais įsakymais ir bausmė- 
mis; būtinybę užtikrinti pasitikėjimą įstatymais ir pa- 
sikliovimą vado veiksmais. 

Ар, 10 


ñ? Vietovių formos 
N 


Pagal savo formą vietovės gali būti atviros, nuo- 
laidžios, išraižytos, gali būti siauros, skardingos, 
plačios. 

Jeigu tau einant pirmyn priešas irgi gali žengti į 
priekį, tokia vietovė vadinama „atvira“. Pirmiausia 
atviroje vietovėje įsikurk aukštumose, saulėtoje (jan) 
pusėje ir nutiesk maisto atsargų tiekimo kelius. Jeigu 
tuomet stosi į mūšį, kova bus prasminga. 

Jeigu pirmyn eiti lengva, o sugrįžti sunku, tokia 
vietovė vadinama „nuolaidžia“. Jeigu priešas bus 
nepasirengęs mūšiui, tai puldamas jį nuolaidžioje 
vietovėje būtinai nugalėsi; jeigu priešas bus pasiren- 
gęs mūšiui, tai puldamas jo nenugalėsi. Pasukti atgal 
bus sunku, kova bus beprasmė. 

Jeigu ir tau, ir priešui žygiuoti pirmyn beprasmiška, 
tokia vietovė vadinama „išraižyta“. Išraižytoje vie- 
tovėje į mūšį nestok, nors priešas ir masintų. Išvesk 
savo pajėgas ir pasitrauk. Priversk priešą perpus 
pasistūmėti į priekį. Jeigu tuomet jį pulsi, kova bus 
prasminga. 

Jeigu tu pirmas užimsi „siaurą“ vietovę, būtinai 
išdėstyk kariuomenę po ją visą ir taip lauk priešo. Jeigu 
priešas užims ją pirmas ir išdėstys pajėgas po ją visą, 
nesek jam iš paskos. Tačiau, jeigu jis išdėstys pajėgas 
ne po visą vietovę, tuomet sek iš paskos. 

Jeigu tu pirmas užimsi „skardingą“ vietovę, būti- 
nai įsikurk aukštumose, saulėtoje (jan) pusėje ir taip 
lauk priešo. Jeigu tokioje vietovėje pirmas įsikurs prie- 
šininkas, atitrauk savo pajėgas ir pasitrauk. Nesek jam 
15 paskos. 

Jeigu tavo ir priešo jėgos lygios, tai „plačioje“ vie- 
tovėje bus sunku iškviesti priešą į mūšį. O ir pradėtas 
mūšis neatneš jokios naudos. 

Šios šešios nuostatos ir sudaro mokymo apie vieto- 
ves pagrindą. Kiekvieno kariuomenei vadovaujančio 
asmens pareiga perprasti šį mokymą. 


Kariuomenė laikoma pasmerkta, kai ji skubotai 
atsitraukia, kai ji tampa nedrausminga, kai ji nusilpsta, 


kai ji suyra, kai ji pasiduoda netvarkai, kai ji ima 

pakrikai bėgti. Šias šešias nelaimes sukelia ne Dan- 
gus ir Žemė, o karvedžio klaidos. 

Jeigu esant vienodoms sąlygoms vienas puola 
dešimt, tai reiškia, jog kariuomenė bus priversta sku- 
botai atsitraukti. 

Jeigu kariai yra stiprūs, o karininkai silpni, vadi- 
nasi, kariuomenė bus nedrausminga. 

Jeigu karininkai stiprūs, o kariai silpni, tai vadinasi, 
jog kariuomenė bus silpna. 

Jeigu vyresnieji karininkai, įpykę ant savo vado, 
nepaklūsta jo įsakymams ir, susitikę priešą, savava- 
liškai stoja į mūšį, vadinasi, karvedys nežino jų gali- 
mybių. Vadinasi, kariuomenėje vyrauja suirutė. 

Jeigu karvedys silpnas ir negriežtas, jeigu jo nuro- 
dymai ir įsakymai neapibrėžti, jeigu karininkai ir kariai 
neturi pastovių prievolių, vadinasi, kariuomenėje siau- 
tėja netvarka. 

Jeigu karvedys nesugeba įvertinti priešo, jeigu jis, 
būdamas silpnas, užpuola stipresnį, jeigu kariuome- 
nėje nėra rinktinių dalinių, vadinasi, kariuomenė 
pasmerkta pakrikai bėgti. 

Šios šešios nuostatos yra mokymo kaip įveikti 
priešą pagrindas. Kiekvieno kariuomenės vado parei- 
ga – suprasti šį mokymą. 


Vietovės pobūdis - parama kariuomenei. Įvertinti 
priešininką, užtikrinti pergalę, atsižvelgti į vietovės 

pobūdį ir nuotolį - tai pagrindinės kiekvieno vyriau- 
siojo kariuomenės vado mokymo nuostatos. Tas, kuris 
perpratęs jas stoja į mūšį, būtinai nugali. Tas, kuris jų 
nežinodamas stoja į mūšį, būtinai pralaimi. 


Jeigu pagal karybos mokymą tavęs laukia užtik- 
rinta pergalė, būtinai stok į mūšį, nors pats valdovas 
ir draustų kautis. Jeigu pagal karybos mokymą tavęs 
laukia akivaizdus pralaimėjimas, nestok į mūšį, nors 
valdovas ir lieptų kautis. 

Todėl toks karvedys, kuris puldamas neieško 
šlovės, o traukdamasis neišsisukinėja nuo bausmės, 
kuris galvoja tik apie liaudies gerovę ir valdovo naudą, 
yra tikras valstybės turtas. 


Jei karvedys žiūn į savo karius kaip į mažus vaikus, 
tai drauge su jais gali keliauti į patį giliausią tarpeklį; 
jei karvedys žiūri į savo karius kaip į mylimus sūnus, 
tai drauge su jais gali keliauti į mirtį. 

Jeigu jis jiems geras, tačiau negeba vadovauti, jeigu 
jis juos myli, tačiau negeba jiems įsakinėti, jeigu kilus 
suirutei jis neįstengia įvesti tvarkos, vadinasi, jie — 
tik nepaklusnūs vaikai, kuriais neįmanoma pasikliauti. 


Jeigu suprasi, kad tavo kariai gali pulti priešą, 
tačiau nesuprasi, kad priešo pulti negalima, tai bus 


tik pusė kelio į pergalę. Jeigu suprasi, kad priešą 

galima pulti, tačiau nesuvoksi, kad tavo kariai negali 
pulti, tai bus tik pusė kelio į pergalę. Jeigu suprasi, 
kad priešą galima pulti ir kad tavo kariai gali pulti 
priešą, tačiau nesuvoksi, jog vietovės sąlygos nelei- 
džia pulti, tai bus tik pusė kelio į pergalę. 

Todėl tas, kuris tikrai išmano karybą, žygiuodamas 
niekuomet nesuklysta, o kaudamasis - nepakliūva į 
bėdą. 

Todėl ir sakoma: jeigu pažįsti priešą ir pažįsti save, 
pergalė visai čia pat; o jeigu dar pažįsti Dangų ir pažįsti 
Žemę, pergalė visiškai užtikrinta. 

Nors šiame skyriuje didžiausias dėmesys skiriamas 
vietovių formoms, vis dėlto čia pateikiama gana retai 
pasitaikančių įžvalgų apie vadovavimą ir valdymą. Ir 
ne tik apie dažną aukščiausios valdžios ir karinės 
vadovybės nesusikalbėjimą bei to nesusikalbėjimo 
pražūtingas pasekmes kovos lauke, bet ir apie būtiną 
karo vado atsiribojimą nuo imperatoriaus įsakymų. 
Vis dėlto būti toks nepriklausomas karo vadas gali tik 
tada, kai yra pakankamai kompetentingas, geba 
tinkamai pasinaudoti žvalgybos duomenimis ir dera- 
mai įvertinti padėtį. Galbūt todėl skyrius ir baigiamas 
teiginiais, kurie itin panašūs į „Strateginio puolimo“ 
postulatus apie neišvengiamą būtinybę pažinti ne tik 
priešą ir save, bet ir perprasti visą situaciją, Dangaus 
ir Žemės veiką. (Deja, šiuolaikinėje kalboje antroji 
teiginio dalis - „Jeigu pažįsti Dangų ir pažįsti Žemę, 
pergalė visiškai užtikrinta“ — yra itin retai vartojama 
platesniame kontekste.) 

„Vietovių formos“ yra pirmasis iš dviejų nuoseklių 
skyrių, kuriuose apibendrintai įvertinamos topogra- 
finės vietovių savybės, o tada atitinkamai susiejamos 
su veiksmingomis taktinėmis priemonėmis. Šitaip 
didžia dalimi pagrindžiama Karo meno pradžioje 
pateikta įžvalga - „Žemė – tai aukštai ir žemai, arti ir 

toli, sunku ir lengva; tai plati ar siaura vietovė, pra- 
žūtingas ar saugus kraštas“ — ir nuostata „Vietovės 
pobūdis - parama kariuomenei. Įvertinti priešininką, 
užtikrinti pergalę, atsižvelgti į vietovės pobūdį ir 
nuotolį – tai pagrindinės kiekvieno vyriausiojo kariuo- 
menės vado mokymo nuostatos.“ 

Nors skyriuje pateikiamas gana aiškus vietovių 
suskirstymas į kategorijas, vis dėlto norėtųsi pateikti 
dar keletą paaiškinimų. Nereiktų pamiršti, jog tekste 
turimos galvoje dvi viena prieš kitą išsidėsčiusios 
kariuomenės, galinčios laisvai kovoti ir manevruoti, 
nebent sukliudytų susidariusi ypatingoji padėtis. 
Todėl, kai kalbama apie atvirą vietovę, galvoje turi- 
mos ne tik beribės lygumos ar kraštas, neturintis ypa- 
tingų kliūčių, bet greičiau teritorija, prieinama kariams 
15 visų pusių. Pagal topografiją čia labiau tiktų „plačios 
vietovės“ pavadinimas. 

Jeigu kariuomenės atsiduria „„nuolaidžioje“ vieto- 
vėje, jos nebegali užimti buvusių pozicijų, о jeigu 
puola, patiria akivaizdų pasipriešinimą. Tai lyg 
priverstinė „kabėjimo“ būsena. „Išraižytoje“ vietovėje 
abi kovojančios pusės turi maždaug vienodas sąlygas, 
tačiau nė viena negali išpešti ženklesnės naudos, todėl 
iš tikrųjų atsiduria aklavietėje. Aišku, kariuomenės 
atitraukimas paskatintų priešą pulti, todėl jis taptų 
lengvai pažeidžiamas. „Skardinga“ vietovė taip pat 

yra gana plati kategorija, kuri simbolizuoja ne tik 
mirtinus Dangaus žabangus, bet apibrėžia kraštovaiz- 
dį, gausų gilių tarpeklių, stačių kalnų šlaitų, kuriais 
nepaprastai sunku ir pavojinga keliauti. 


Х, 1 


Devynios vietovės 


Karo veiksmų nuostata yra tokia: yra išsklaidymo 
vietovės, lengvos vietovės, ginčijamos vietovės, per- 
einamos vietovės, sankirtos vietovės, sunkios vie- 
tovės, apgaulingos vietovės, apsupties vietovės ir 
mirtinos vietovės. 

Kai kunigaikščiai kaunasi savo Žemėje, tai yra 
„Išsklaidymo“ vietovė. Nestok į kovą su priešu išsklai- 
dymo vietovėje. 

Kai jie įsiveržia į svetimas valdas, tačiau nesiveržia 
gilyn, tai yra „lengva“ vietovė. Nesustok lengvoje 
vietovėje. 

Kai ją užimsi ir turėsi iš to naudos ir kai jis ją užims 
ir taip pat turės naudos, tai yra „ginčijama“ vietovė. 
Nepulk ginčijamoje vietovėje. 

Kai tu gali ją pereiti ir priešas gali ją pereiti, tai yra 
„pereinama“ (atvira) vietovė. Neleisk, kad tavo pa- 
jėgas atskirtų pereinamoje vietovėje. 

Kai kunigaikščių žemė priklauso visiems trims ir 
tas, kuris pirmas į ją įžengia, gauna viską, kas plyti 
Dangiškoje šalyje, tai yra „sankirtos“ vietovė. Vieny- 
kis ir kurk sąjungas su kaimyniniais kunigaikščiais 
sankirtos vietovėje. 

Kai įsiskverbi gilyn į priešo teritoriją, užnugaryje 
palikęs daugybę miestų-tvirtovių, tai yra „sunki“ vie- 
tovė. Prisigrobk maisto atsargų sunkioje vietovėje. 

Kai keliauji kalnais ir miškais, daubomis ir tarpek- 
liais, pelkėmis, liūnais ir plotais, kuriuose apskntai 
sunku rasti kelią, tai yra „apgaulinga“ vietovė. Kaip 
galima greičiau praeik apgaulingą vietovę. 

Kai kelias, kuriuo įeini, yra siauras, o kelias, kuriuo 
išeini, yra aplinkinis, kai negausios priešo pajėgos gali 
pulti tavo skaitlingus būrius, tai yra „apsupimo“ vie- 
tovė. Pasinaudok strateginiais privalumais apsupimo 
vietovėje. 

Kai strimgalviais puldami į mūšį kariai išgyvena, 
о nepuldami strimgalviais į mūšį žūva, tai yra „mir- 
tina“ vietovė. Stok į mūšį mirtinoje vietovėje. 


Senovėje tie, kurie puikiai gebėjo kariauti ir įsteng- 
davo padaryti taip, kad priešininko priešakiniai ir už- 

nugario daliniai nesusisiekdavo, stambūs ir smulkūs 
junginiai neremdavo vieni kitų, kilmingieji ir bėdžiai 
nesuskubdavo į pagalbą vieni kitiems, aukštesnieji ir 
žemesnieji sluoksniai nepasitikėdavo vieni kitais; jie 
įstengdavo padaryti taip, kad priešo kariai tapdavo at- 
skirti vieni nuo kitų ir negalėdavo susirinkti draugėn, 
о jeigu ir susirinkdavo, tai nebūdavo vieningi. Paju- 
dėdavo tik tuomet, kai tai buvo naudinga. Jeigu tai 
nebuvo naudinga, jie likdavo vietoje. 


Drįstu paklausti: о jeigu priešas yra skaitlingas, 
drausmingas ir pasirengęs pulti, kaip mums jį derėtų 
sutikti? Atsakau: pirmiausia užgrobk tai, kas jam 
brangu, nes tuomet jis bus paklusnus. 


Mūšyje svarbiausia, jog kariuomenė būtų greita: 
mat reikia užimti tas vietoves, kuriose priešas dar 
nepasirodė; reikia žygiuoti tais keliais, apie kuriuos 
priešas net nepagalvoja; reikia pulti ten, kur jis nesi- 
saugo. 


Apskritai įsiveržėlio kariavimo nuostatos reika- 
lauja, jog kariuomenė, prasiskverbusi gilyn į priešo 
žemes, suvienytų savo mintis ir jėgas, о tada besigi- 
nantys neįstengs jos įveikti. 

Jeigu maisto atsargų prisigrobsi derlinguose kaimo 
laukuose, tuomet kariuomenė tikrai nebadaus. Jeigu 
atidžiai rūpinsies kareiviais ir neišvarginsi jų, tai suvie- 
nysi jų сі ir sutelksi jėgas. 


Vesdamas kariuomenę iš vienos vietos į kitą, va- 
dovaukis savais vertinimais ir užmačiomis ir stenkis, 
kad niekas jų neperprastų. 


Įvaryk savo karius į tokią vietą, iš kurios nėra 
išėjimo, tuomet jie žus, bet nepuls trauktis. Jeigu mirtis 
neišvengiama, tuomet ir karininkai, ir paprasti ka- 
reiviai sukaupia visas savo jėgas. 

Jeigu kareiviai ir karininkai įsiveržia gilyn į priešo 
žemes, jie laikosi išvien. Kai nėra kitos išeities, jie 
stoja į mūšį. 


Dėl šios priežasties be jokių nurodymų kariai būna 
budrūs; be jokios prievartos padeda vieni kitiems; be 
jokių įkalbinėjimų yra draugiški vieni kitiems; be jokių 
įsakymų pasitiki savo vadais. Uždrausk visokias pra- 
našystes, išrauk abejones, tuomet kareiviai iki pat 
mirties neturės pašalinių minčių. 


Jeigu mūsų kariai neturi besaikių turtų, tai ne- 
reiškia, jog jie niekina žemiškąsias gėrybes. Jeigu jie 

negyvena ilgai, tai nereiškia, jog niekina ilgaamžiš- 
kumą. Kai paskelbiamas karinis įsakymas, tądien 
kareivių ir karininkų, tų, kurie sėdi, ašaros įsigeria į 
rankoves, o tų, kurie guli, ašaros teka skruostais. 
Tačiau, kai žmonės atsiduria padėtyje be išeities, jie 
turi tiek pat drąsos, kiek didvyriai Ču (Džu) ir Kuei 
(Gui). 


Todėl tas, kuris puikiai vadovauja kariuomenei, pri- 
lygsta gyvatei šuaižan. Šioji gyvena ant Čango kalno. 
Jeigu jai suduosi per galvą, ji tvos uodega; jeigu 
suduosi per uodegą, ji tvos galva; jeigu suduosi per 
pilvą, ji tvos ir galva, ir uodega. 


Drįstu paklausti: ar galime kariuomenę parengti 
taip, kad ji taptų panaši gyvatę šuaižan? Atsakau: 
galime. Pavyzdžiui, kunigaikštysčių U ir Jue gyven- 
tojai nekenčia vieni kitų. Tačiau, jeigu jie keliųsi per 
upę vienoje valtyje ir pakliūtų į audrą, imtų gelbėti 
vieni kitus kaip dešinė ranka kairę. 


Dėl šios priežasties, netgi supančiojus arklius ir 
įkasus į žemę vežimų ratus, vis tiek negalima kliautis, 
jog tai sulaikys kareivius nuo bėgimo. Jeigu sugebėsi 
uždegti karių narsą ir juos suvienyti, tai ir bus tikrasis 
kariuomenės valdymo menas. Kai stiprieji ir silpnieji 

gali pasigirti vienoda drąsa, vadinasi, veikia vietovės 
dėsnis. 


Todėl, kai puikus karvedys veda savo kariuomenę 
tarsi paėmęs už rankos vieną Žmogų, vadinasi, jog 
kariai atsidūrė tokioje padėtyje, kurios išvengti 
neįmanoma. 


Štai esminės karvedžio prievolės: jis turi būti ra- 
mus ir nepažinus kitiems; jis turi būti doras, drausmin- 
gas ir mokėti suklaidinti savo karininkų bei karių ausis 
1r akis, idant šie nieko nežinotų. Jis turi keisti savo 
tikslus ir pergalvoti užmačias, kad kiti apie tai nieko 
nenutuoktų. Jis turi keisti buvimo vietą, pasirinkti 
aplinkinius kelius, kad kiti apie tai nieko пейапц. 


Vadas privalo taip vadovauti kariuomenei, kad ši 
atsidurtų tokioje padėtyje, tarsi užlipus į viršų kažkas 
būtų paslėpęs kopėčias. Vadas privalo taip vadovauti 
kariuomenei, kad, prasiskverbus gilyn į kunigaikščių 
žemes, kariai imtųsi ryžtingų veiksmų. Vadas privalo 
taip vadovauti kariuomenei, tarsi varytų avių bandą: 
jas gena pirmyn, jos ten ir eina; jas gena atgal, jos 
atgal ir eina; jos nežino, kur eina. 


Vado uždavinys yra suburti draugėn visą kariauną 
ir įstumti ją į pavojų. 


Be to, būtina perprasti devynių rūšių vietovių 
pokyčius, susiaurėjimų ir išplėtimų privalumus bei 
žmogaus jausmų dėsningumus. 


Apskritai įsiveržėlio kariavimo nuostatos skelbia: 

kai kariai įsiveržia gilyn į priešo žemes, jie veikia 
išvien; kai įsiveržia negiliai, jų vienybės dvasia suyra; 

kai kariuomenė palieka gimtąją šalį, kerta sieną ir 
stoja į karą, tai yra atskirties vietovė; 

kai keliai atviri į visas keturias puses, tai yra sankir- 
tos vietovė; 

kai kariuomenė įsiveržia gilyn, tai yra sunki vie- 
гоуе; 

kai kariuomenė įsiveržia negiliai, tai yra lengva vie- 
tovė; 

kai užnugaryje - neįveikiami plotai, o priekyje — 
siauri tarpekliai, tai yra apsupties vietovė; 

kai nėra kur eiti, tai yra mirtina vietovė. 

Dėl šios priežasties išsklaidymo vietovėje aš 
1111510051 vienyti visų valios jėgas. 

Lengvoje vietovėje palaikysiu ryšį tarp dalinių. 

Ginčijamoje vietovėje aš išvesiu pirmyn užnugario 
dalinius. 

Pereinamoje vietovėje visą dėmesį skirsiu gynybai. 

Sankirtos vietovėje stiprinsiu savo ryšius. 

Sunkioje vietovėje užtikrinsiu nepertraukiamą 
maisto atsargų tiekimą. 

Apgaulingoje vietovėje stengsiuosi eiti pirmyn 
keliu. 

Apsupties vietovėje užtversiu praėjimus. 

Mirtinoje vietovėje įteigsiu kariams, kad jie pa- 
smerkti. 

Toks jau karių būdas: kai apsupti, jie ginasi, kai 
nėra kitos išeities, jie kaunasi; kai aplinkybės verčia, 
jie paklūsta įsakymams. 


Todėl tas, kuris nežino kunigaikščių užmačių, ne- 
gali iš anksto sudaryti sąjungų; tas, kuris nepažįsta 
aplinkos – kalnų ir miškų, griovų ir tarpeklių, pelkių 
ir liūnų, — tas negali vesti kariuomenės. Tas, kuris 
nesikreipia į vietos vedlius, tas negali pasinaudoti 
vietovės teikiamais privalumais. Tas, kuris nežino, 
kaip elgtis net vienoje iš devynių vietovių, tas negali 
vadovauti viršiausiojo valdovo kariuomenei. 


Jeigu viršiausiojo valdovo kariuomenė puls di- 
džiulę valstybę, ji neįstengs sutelkti savo karių. Jeigu 
viršiausiojo valdovo kariuomenės galia nukryps į 
priešą, šis negalės sudaryti sąjungų. Dėl šios prie- 

žasties viršiausiojo valdovo kariuomenė nesivaiko 
sąjungų Dangiškoje šalyje, nepuoselėja kitų įtakos 
Dangiškoje šalyje. Svarbiausia pasitikėti savimi, o 
savo galią nukreipti į priešą. Tada lengvai užimsi jo 
miestus-tvirtoves ir pavergsi valstybes. 


Dalink apdovanojimus, nesilaikydamas įstatymų, 
151е15К įsakus, apeidamas įprastas valdymo nuostatas. 
Vadovauk visai kariuomenei taip, tarsi vadovautum 
vienam žmogui. Kariams kalbėk apie reikalus, tačiau 
nesileisk į paaiškinimus. Prikaustyk jų dėmesį kalbė- 
damas apie naudą, tačiau neužsimink apie galimus 
nuostolius. 


Įstumk karius į beviltišką padėtį - jie išsilaikys; 
priversk juos įžengti į mirtiną vietovę - jie išgyvens. 
Tik tada, kai kariai pateks į bėdą, jie įstengs pralai- 
mėjimą paversti pergale. 


Todėl kariaujant svarbu perprasti priešo užmačias 
ir leisti veikti pagal jas. Tas, kuris geba sutelkti visas 
jėgas ir užmušti priešo vadą, nors šis ir būtų už tūks- 
tančio mylių, vadinamas žmogumi, „тоКап и meist- 
riškai atlikti savo darbą.“ 

Todėl tądien, kai vyriausybė renka kariuomenę 
žygiui, uždaryk visas užkardas, sunaikink visus leidi- 
mus pro jas ir neleisk, kad praeitų pasiuntiniai. Sušauk 
pasitarimą šventykloje ir apsvarstyk susidariusią 
padėtį. 

Jeigu priešas atidarys duris, nedvejodamas veržkis 
pro jas. 


Užgrobk tai, kas jam brangu. Laikykis numatyto 
kelio, tačiau sek priešui iš paskos. Šitaip išspręsi mūšio 
baigtį. 

Todėl iš pradžių būk tarsi nekalta mergaitė, ir 


priešas atidarys duris. Tada būk tarsi sprunkantis 
zuikis, ir priešas nespės pasipriešinti. 

Tai ilgiausias Karo meno skyrius. Jis dar kartą 
pakartoja tas nuostatas, kurios yra esminės tyrinėjant 
topografiją ir atsižvelgiant į jos ypatumus. Šios žinios 
suteikia galimybę imtis pakankamai agresyvių prie- 
monių: neleisti priešui sudaryti sąjungų, suardyti jo 
planus, sutraukyti ryšius, padaryti jį neveiksnų ir 
pažeidžiamą. Tačiau svarbiausia, kad karvedžio keti- 
пита: ir būsimi veiksmai - nesvarbu, priešo ar savo 
karių atžvilgiu – liktų nežinomi, nes tuomet prieši- 
ninkas negalėtų deramai pasirengti puolimui ir jį 
atremti. Kai mūšis, kuriame dalyvauja gausios ir 
drausmingos priešo pajėgos, yra neišvengiamas, 
įvykių eigą galima pakreipti, jeigu „pirmiausia užgrobsi 
tai, kas jam brangu“. 

Nors skyriaus pavadinimas skelbia, jog bus kalba- 
ma apie devynias vietoves, iš tiesų jų yra daugiau, 
nes čia pateikiami du skirtingi vietovių sąrašai. Kai 
kurie terminai beveik sutampa vieni su kitais ir anks- 
tesniais apibrėžimais, kiti, nors ir ne visiškai priešingi, 
skiriasi. Ištisus amžius būriai šio teksto aiškintojų sten- 
gėsi kažkaip suderinti akivaizdžias skirtybes, išgal- 
vodami daugybę protingų, tačiau itin miglotų paaiš- 
kinimų. Vis dėlto nereiktų pamiršti, jog šie lakoniški 
skyriaus teiginiai pirmiausia buvo žodinės tradicijos 


109 


dalis, perduodami iš lūpų į lūpas kaip pagrindinės 
mokymo nuostatos, kurias dera išmokti ir įsiminti. 
Įvairių jų atmainų paminėjimas vėliau užrašytame ir 
apytiksliai susistemintame tekste tik patvirtina prie- 
laidą, jog vienu metu egzistavo bent keletas teksto 
variantų. Nepaisant to, pagrindinė mintis yra gana 
aiški: „būtina perprasti devynių rūšių vietovių 
pokyčius“, о „tas, kuris nepažįsta aplinkos - kalnų ir 
miškų, griovų ir tarpeklių, pelkių ir liūnų, – tas negali 
vesti kariuomenės.“ 

Nors šiame skyriuje tikrai nestinga įvairiausių 
formų vietovių aprašymų ir patarimų, kokią taktiką 
taikyti kariuomenei, išsirengusiai į karą ir įsiveržu- 
siai į priešo teritoriją, galiausiai diskusija pakrypsta 
kiek kita linkme. Čia, ko gero, pirmą kartą taip aiškiai 
žvelgiama gilyn ir pateikiama karinio mąstymo ir 
elgesio būsenų psichologinė analizė, Кип vėliau bus 
išplėtota Sun Pino Karybos būduose ir panašiuose 
veikaluose. 

Įsiveržus į priešo teritoriją, ryšys tarp karių ir jų 
pasišventimas kovos lauke tik dar labiau sustiprėdavo, 
o didžiausia drąsa pasireikšdavo „mirtinoje“ vietovėje: 
„Jeigu kareiviai ir karininkai įsiveržia gilyn į priešo 
žemes, jie laikos: išvien. Kai nėra kitos išeities, jie 
stoja į mūšį.“ Antra vertus, siekiant pergalės tokios 
kovos aistros prireikia itin dažnai, todėl ją galima 


110 


sukelti dirbtiniu būdu - įstūmus karius į „mirtiną“ 
padėtį: „Įvaryk savo karius į tokią vietą, iš kurios nėra 
išėjimo, tuomet jie žus, bet nepuls trauktis. Jeigu mirtis 
neišvengiama, tuomet ir karininkai, ir paprasti ka- 
reiviai sukaupia visas jėgas.“ Kad ir kaip ten būtų, 
bet kokios efektyvios vadovavimo ir valdymo prie- 
monės yra sveikintinos, o visi kiti veiksniai, galintys 
susilpninti karių dvasią (pavyzdžiui, bloga lemiančios 
pranašystės), yra peiktini. 


g 12 
Xi Puolimas ugnimi 


Puolimas ugnimi gali būti penkių rūšių: pirma, kai 
sudeginami žmonės, antra, kai sudeginamos maisto 
atsargos, trečia, kai sudeginamos gurguolės, ketvirta, 
kai sudeginami ginklų sandėliai, penkta, kai sudegi- 
nami karių būriai. 


Norėdamas pulti ugnimi, pirmiausia įsitikink, kad 
sąlygos tam tinkamos. Įranga, skirta tokiam puolimui, 
privalai pasirūpinti iš anksto. Puolimo ugnimi pradžiai 
reikalingas tam tikras laikas, ugniai įžiebti reikalinga 
tam tikra diena. 

Tas laikas yra tada, kai įsivyrauja sausi orai; toji 
diena yra tada, kai mėnulis atsiduria Dzi, Bi, Гаг Džen 
žvaigždynuose. Kai mėnulis pateka tuose žvaigždy- 
nuose, įsivyrauja vėjuotos dienos. 

Apskritai griebdamasis pulti ugnimi privalai elgtis 
pagal penkis puolimo būdus: jeigu ugnis įsižiebė 
priešo stovykloje iš vidaus, nedelsdamas pulk iš išorės; 
jeigu ugnis įsiliepsnojo, tačiau priešo kariuomenėje 
tvyro ramybė, palauk ir nepulk. Kai ugnis įsilieps- 
noja visu pajėgumu, sek paskui priešą, jeigu galima 
sekti; jeigu neįmanoma sekti, pasilik, kur esi. Jeigu 
galima pradėti puolimą iš išorės, nelauk pagalbos iš 
vidaus, pasirink tinkamą laiką ir pulk. Jeigu ugnis 
įsižiebia prieš vėją, nepradėk puolimo pavėjui. Jeigu 
vėjas kyla dieną, tai jis ilgai nesiliauja, o jeigu naktį, 
tai jis greitai nutyla. 

Kariuomenė privalo žinoti šiuos penkis puolimo 
ugnimi būdus ir tinkamu laiku gebėti visais būdais 
apsiginti. Todėl ugnies nauda puolant yra akivaizdi. 
Nauda, kurią vanduo teikia puolimui, yra galinga. 
Tačiau vandeniu galima atskirti, o užgrobti - niekada. 


Tas, kuris, trokšdamas kautis ir laimėti, užpulti ir 
įveikti, nesilaiko šių taisyklių, patenka į siaubingą 
bėdą; jis tampa „beprasmių ir ilgalaikių išlaidų“ auka. 
Todėl sakoma, jog išmintingas valdovas pasikliauja 
šiais dalykais, o geras karvedys jais naudojasi. 


Jeigu nėra naudos, nejudėk. Jeigu negali pasiekti 
tikslo, nejudink kariuomenės. Jeigu nėra pavojaus, 


пекапаик. 


114 


Valdovui nedera griebtis ginklo iš pykčio. Karve- 
džiui nedera stoti į mūšį iš įtūžio. Jeigu yra naudinga, 
judėk; jeigu nėra – stovėk vietoje. Pyktis gali vėl virsti 
džiaugsmu, įtūžis gali vėl virsti linksmybe, tačiau 
nukariauta valstybė niekada neatgims, mirusieji nie- 
kada neprisikels. 

Todėl išmintingas valdovas itin saugosi karo, o 
geras karvedys jo vengia. Tai tas Kelias, kuris išsaugo 
valstybes ir kariuomenes. 

Kinijoje dar neolito laikotarpiu ugnis buvo retkar- 
čiais naudojama puolant miestus, apjuostus sienomis, 
ir naikinant nukariautus priešus. Tačiau puolimas 
ugnimi tapo vienu iš pagrindinių komponentų, kai 
miestams-tvirtovėms užimti prireikdavo ilgalaikių 
apsiausčių, o stovyklavietės vis labiau kuriamos gal- 
vojant apie masinį puolimą pavasarį ir rudenį. „Puo- 
limas ugnimi“ atspindi šį vystymąsi ir pateikia pirmus 
žinomus teorinius apmąstymus apie karybą naudojant 
ugnį. Nepaisant to, jog vėliau dauguma tokio puolimo 
aspektų buvo dar labiau ištobulinti, o taktika ir metodai 
kruopščiai aprašyti kinų vandens ir ugnies karybos 
knygoje Ugnis ir vanduo, šis Karo meno skyrius ir 
toliau liko tas pirminis šaltinis, kurio pagrindinės nuo- 
statos ir dėsniai bemaž nepakeisti cituojami iki šiol. 

Kadangi strėlės, akmenys ir kiti „šoviniai“ būdavo 
akimirksniu išnaudojami, tai ugnis ir vanduo dar prieš 
iš parako pagamintus sprogmenis tapo vienintelėmis 
jėgomis, gebančiomis paveikti mūšio eigą. ĮŽiebta 
ugnis gali ne tik plisti ir stiprėti, jos bauginanti galia 
gali suardyti drausmingiausias pajėgas ir puikiai 
pasirengusius miestus netgi nepridarydama didelių 
nuostolių. Nors ugnis gali pareikalauti ir žmonių 


116 


aukų - ypač, kai ji nukreipta tiesiai į karius. Iš istorijos 
žinoma, jog jos poveikis būdavo ženklesnis tada, kai 
priešas netekdavo įrangos ar maisto atsargų, taip būti- 
nų žygyje, gynyboje ir mūšyje. 

Antroje šio skyriaus dalyje pateikiamas perspė- 
jimas jokiu būdu neprarasti sunkiai mūšyje įgyto 
pranašumo ir nemažiau įtaigus draudimas nesivelti į 
karą, kai apima pyktis ar veikia kiti emociniai impul- 
sai. Tai mus tarytum grąžina prie „Pradinių vertinimų“ 
nuostatų. Nors, atrodo, jog šitaip „Puolimas ugnimi“ 
radikaliai nutolsta nuo kariavimo panaudojant ugnį 
temos, ugnis pirmiausia buvo suvokiama kaip pasiren- 
gimo būsimam mūšiui priemonė, padėsianti pasiekti 
tikslą, о ne kaip visa naikinanti ir nevaldoma stichija. 
Atsižvelgiant į Sun Dzu nuostatą, jog pergalę svarbu 
pasiekti pačia mažiausia kaina, kitaip tariant, griežtu 
efektyvių karybos metodų taikymu, bet koks negebė- 
jimas pasinaudoti pranašumu yra smerktinas. Tokio 
požiūrio savo raštuose apie karą laikėsi ir Mao 
Dzedongas. 

Nors šis teiginys buvo puikiai Žinomas, daugybė 
vėlesnių Kinijos karo vadų, galbūt bijodami nesėkmės 
ar pernelyg pasitikėdami savimi, elgėsi gana neryž- 
tingai, todėl priešas turėdavo laiko perdislokuoti savo 
pajėgas ir pakeisti bemaž nulemtą mūšio baigtį. Be 

abejonės, neteisingai įvertintos situacijos, klastos ir 
apsimestinės kapituliacijos pavojus tiesiog paralyžiuo- 
davo ryžtingo karvedžio valią ir psichologinį nusitei- 
kimą, o pergalė kaipmat išslysdavo iš rankų. 

Ж) 13 


pinejimas 
Р S] 


Kai surinkęs šimtatūkstantinę kariuomenę 
patrauksi į žygį už tūkstančio mylių, tai valstiečių 
sąnaudos ir valdovo išlaidos sieks tūkstantį auksinių 
per dieną. O tokių, kurie patirs nepatogumų ir bėdų 
šiapus ar anapus sienos, pavargs kelyje ir negalės dirbti 
žemės, bus septyni šimtai tūkstančių šeimų. 

Kariuomenės ginasi viena nuo kitos metų metais, 
o pergalę pasiekia per vieną dieną. Jeigu tokioje 
padėtyje karvedžiai dar gaili suteikti laipsnių, paskirti 
piniginių apdovanojimų ir visiškai nenutuokia apie 
priešo padėtį, tai yra nežmoniškumo viršūnė. Tas, 
kuris gaili, nėra geras karvedys savo žmonėms, nėra 
savo valdovui pagalbininkas, nėra pergalės šeimi- 
ninkas. 

Todėl išmintingi valdovai ir įžvalgūs karvedžiai 
puldavo ir laimėdavo, atlikdavo žygdarbius, pranok- 
dami kitus, nes viską žinojo iš anksto. 

Išankstinio žinojimo negalima įgyti iš dievų ir 
demonų, negalima įgyti remiantis reiškinių gretinimu, 
negalima įgyti ir remiantis įvairiausiais apskaičiavi- 
mais. Žinių apie priešo padėtį ir būklę galima gauti 
tik iš žmonių. 


Todėl yra penkios šnipų, kuriais galima pasinaudo- 
ti, rūšys: „vietos“ šnipai, „vidaus“ šnipai, „išvirkšti“ 
(dvigubi) šnipai, „mirties“ šnipai ir „gyvenimo“ šnipai. 
Kai veikia visos penkios šnipų rūšys, o niekas nežino 
jų veiklos kelio, tai vadinama „neperprantama paslap- 
timi“. Jie – tikras valdovo turtas. 

Vietos šnipai renkami iš priešo šalies vietos gy- 
ventojų. 

Vidaus šnipai renkami iš priešo valdininkų. 

Išvirkšti (dvigubi) šnipai renkami iš priešo šnipų. 

Mirties žvalgai renkamai tada, kai norima paskleisti 
apgaulingą žinią už valstybės ribų. Mirties žvalgai šią 
melagystę perduoda priešo šnipams. 

Gyvenimo žvalgai — tai tokie šnipai, kurie grįžta 
su pranešimais. 

Kariuomenė neturi nieko artimesnio už žvalgus; 
nėra dosnesnių apdovanojimų už tuos, kurie teikiami 

šnipams; nėra slaptesnių reikalų už tuos, kurie susiję 
su šnipais. 


Tas, kuris negali pasigirti tobulu žinojimu, negali 
samdyti šnipų; tas, kuris negali pasigirti geranoriš- 
Кити ir teisumu, negali samdyti šnipų; tas, kuris negali 
pasigirti įmantrumu ir įžvalga, negali perprasti žvalgy- 
bos pranešimų esmės. Ak, įmantrumas! Įmantmimas! 
Nėra tokios srities, kurioje nebūtų galima pasinaudoti 
šnipų paslaugomis. 


Jeigu žinia apie užduotį pasklinda dar prieš ją įvyk- 
дати, tai ir šnipą, ir tuos, kuriems jis pranešė, dera 
nubausti mirtimi. 


Apskritai, kai nori smogti priešo kariaunai, užpulti 
)о tvirtovę, išžudyti jo Žmones, 18 pradžių būtinai 
sužinok, kuo vardu jam tarnaujantis karo vadas, jo 
pavaduotojai, karininkai, sargybos viršininkas, sargy- 
biniai ir tarnautojai. Liepk savo žvalgams sužinoti 
visa tai. 


Jeigu sužinojai, kad tavo aplinkoje atsirado priešo 
šnipas ir seka tave, būtinai sugundyk jį dovanomis ir 
pinigais. Tada apmokyk ir nusamdyk. Šitaip įsigysi 
dvigubą šnipą, ir jis galės tau būti naudingas. Per jį 

sužinosi viską. Todėl galėsi surinkti ir vietos, ir vidaus 
šnipų būrį ir galėsi jais naudotis. Per jį sužinosi viską. 
Todėl, surezgęs kokią nors apgaulę, galėsi liepti sava- 
jam mirties šnipui suklaidinti priešą. Per jį sužinosi 
viską. Todėl galėsi priversti savąjį gyvenimo šnipą 
veikti pagal susiklosčiusias aplinkybes. 

Valdovas privalo žinoti apie šių penkių šnipinė- 
jimo padalinių veiklą. Kadangi vertingiausias Žinias 
apie priešą pateikia išvirkšti šnipai, tai su jais dera 
elgtis itin dėmesingai. 


Senovėje, kai kilo In karalystė, Sia karalystėje 
gyveno I Inas; kai kilo Džou karalystė, In karalystėje 
gyveno Liu Ja. Todėl tik išmintingi valdovai ir 
įžvalgūs karvedžiai sugeba surinkti į šnipų būrius itin 
protingus žmones ir šitaip nuveikti itin didžius darbus. 
Šnipinėjimas yra vienas esminių dalykų kare, tai 
ramstis, kuriuo pasikliaudama veikia kariuomenė. 


Karo menas baigiamas stulbinamu ir liūdnai pagar- 
sėjusiu skyriumi apie slaptuosius agentus. Šis pirmasis 
žinomas traktatas apie žvalgybos darbuotojų verbavi- 
mą vėliau buvo itin kritikuojamas dėl jo akivaizdaus 
nedorumo ir nežmoniškumo. Tačiau Sun Dzu manymu, 
nėra nežmoniškesnio dalyko nei veltis į karą neturint 
atitinkamos informacijos apie priešą ir jo ketinimus 
ir Šitaip pasmerkti karius beprasmėms negandoms, pa- 
tirti milžiniškų nuostolių, pavojingai tęsti karines kam- 
panijas bei šitaip sukelti grėsmę valstybei. Kadangi 
visuotinė informacija, prieinama diplomatams, pir- 
kliams ir kitiems stebėtojams, yra ribota ir galbūt klai- 
dinga, slaptoji žvalgyba - nepamainomas dalykas 
siekiant sužlugdyti priešo planus, suardyti sąjungas 
ir nugalėti be mūšio. 

Sun Dzu pamini Liu Ja (greičiau persimetėlį nei 
slaptąjį agentą) ir I Iną, žvalgą iš Sia, kuris teikdavo 
gyvybiškai svarbią informaciją. Tačiau nereikia 
pamiršti, jog šnipinėjimo menas jau buvo puikiai 
išvystytas iki Sun Dzu epochos. Pirmieji šnipai stojo 
valdovo tarnybon dar ankstyvųjų dinastijų laikais. 
Laikui bėgant jie įgavo daugybę pavidalų ir atliko 
daugybę užduočių. Tiesą sakant, buvo verbuojamos 
net gražios moterys dėl jų gebėjimo išblaškyti dėmesį, 

suvedžioti, о, be to, iššniukštinėti reikiamą informa- 
ciją. (KLR ir Šiaurės Korėjoje iki šiol yra specialiai 
apmokytų moterų būriai, skirti būtent tokioms užduo- 
tims vykdyti.) 

Po Karo meno pasirodymo slaptųjų agentų veikla 
ypač suklestėjo, vis didesnis dėmesys buvo skiriamas 
teorijai ir tiesioginiam jos taikymui praktikoje. Koor- 
dinuoti puolimai ir kruopščiai parengti planai, kurių 
sudedamosios dalys buvo papirkinėjimai, nužudymai 
ir ryšių suardymai, galėjo išsaugoti savo valstybę ir 
suardyti priešo karinę galią. (Šie metodai sudaro 
neatskiriamą šiandieninės KLR doktrinos dalį. Slaptos 
informacijos rinkimas yra išskirtinis pačių Azijos šalių 
ir jų komercinių įmonių bruožas.) 

Nors jų kilmė lieka svarbi ir dažnai sudaro pačios 
sėkmės pagrindą, penkios žvalgų rūšys apibrėžiamos 
pagal jų funkcijas. Vietos šnipai (arba „kaimų 
vedliai“), kurie itin svarbūs įsiveržėlių kariuomenei, 
paprastai verbuojami iš vietos gyventojų ar belaisvių. 
Tačiau parengiamiesiems darbams ir būsimųjų žvalgų 
verbavimui svarbiausią vaidmenį atliko kitos šnipų 
grupės, tarp jų galima išskirti porą „našiausių“: tai 
vyriausybės nariai (nuo aukšto rango pareigūnų iki 
paprasčiausio durininko) ir dvigubi agentai. 

Kaip priešprieša „mirties“ agentams, kurie iš esmės 
yra beviltiškoje padėtyje, minimi „gyvenimo“ šnipai, 

kurių artimiausias šiandieninis atitikmuo būtų slaptieji 
agentai. Kadangi agentai, paskleidę dezinformaciją, 
išaiškėjus apgaulei, paprastai nužudomi, todėl juos 
verbuojant reikia nepasiduoti emocijoms ir nepamiršti, 
jog jų sąmoningą pasiaukojimą lemia suvokimas apie 
didesnio tikslo siekį. Šnipų vadovas privalo būti 
išmintingas, įžvalgus, ryžtingas, kad įstengtų prisiimti 
milžinišką atsakomybę. 

AUKSINIO OBUOLIO serijoje 
taip pat skaitykite... 


„Japonų minties klasika... Poetiška ir įtaigi 
knyga... Tikra aforizmų ir karinių istorijų 
puota“ 

– New York Review of Books 


„Hagakurė tapo man stebuklingu atradimu, 
ncs „paslėptos lapuose“ laukė neįkainojamos 
dovanos“. 

- Jimas Jarmuschas 


„Pats įtakingiausias kada nors parašytas 
samurajiškas traktatas“ 
- Ivanas Morrisas 


„Tikras kiekvieno besimokančiojo kovos 
menų gidas ir įkvėpimo šaltinis. 
Nepamainoma knyga visiems, trokštantiems 
drąsaus ir transcendentinio gyvenimo 
suvokimo“ 

- East-West Journal 


„Užburiantis žvilgsnis į nepažįstamą laikmetį 
ir victą“ 
- Library Journal 


„Jamamotas įstengė suderinti tis savybes: 

ištikimybę šeimininkui, literatūrinį 

Јаиѕтіприта ir dzenbudistinį nušvitimą“ 
- Choice 


Yamamoto Tsunetomo 


HAGAKURĖ 


Slaptoji samurajų knyga 


Iš anglų kalbos vertė 
Linas Ruzgys 

AUKSINIO OBUOLIO serija 


Senovės išmintis - XXI amžiaus lyderiui 


Iš pirmojo skyriaus 


Nors visiškai suprantama, kad samurajus privalo nuolat 
gerbti Samurajaus kelią, atrodo, kad mes visi itin aplaidūs. 
Todėl paklausti, kur slypi Samurajaus kelio prasmė, tik 
nedaugelis atsakytų nemirktelėję. Šitaip yra todėl, kad 
žmogus iš anksto nežino atsakymo į tokį klausimą. Tai liudi- 
ja apie nepagarbą Samurajaus keliui. 

Aplaidumas yra siaubingas dalykas. 


Ф 


Samurajaus kelio esmė yra mirtis. Jei atsidursi situaci- 
joje, kurioje teks rinktis „arba - arba“, nedelsdamas pasi- 
rink mirtį. Tai nėra itin sunku. Būk ryžtingas ir veržlus. Tik 
silpnadvasiai gudročiai linkę tvirtinti, kad mirti nepasiekus 
savojo tikslo, vadinasi, nustipti it šuniui. Kai tenka rinktis 
tarp gyvenimo ar mirties, nebūtina siekti kažkokio tikslo. 

Visi trokštame gyventi, todėl nenuostabu, kad kiekvie- 
nas stengiamės surasti pasiteisinimą ir išvengti mirties. Bet 
jeigu žmogus nepasiekė tikslo, o gyvena toliau, tai jis — 
tikras bailys. Šitaip elgtis labai pavojinga. Mirti nepasie- 
kus tikslo – išties šuniškas galas ir gryna aklatikystė. Tačiau 
tai neužtraukia jokios gėdos. Tokia mirtis yra Samurajaus 
kelio pagrindas. Jeigu žmogus kiekvieną rytą ir kas vakarą 
ruošis mirčiai ir įstengs gyventi taip, tarsi jo kūnas būtų 
miręs, jis pasieks tikrąją samurajaus laisvę. Tokio žmogaus 


gyvenimas bus nepriekaištingas, ir jam pavyks įgyvendinti 
savo sumanymus. 


Ф 


Pagal būdą žmonės skirstomi į tuos, kurie apdovanoti 
greitu mąstymu, ir tuos, kurie linkę atsiskirti ir viską ramiai 
apgalvoti. Antra vertus, kad ir kokie būtų žmogaus būdo 
privalumai ir trūkumai, jis sužibės stulbinama išmintimi, 
jeigu mąstys nesavanaudiškai ir tvirtai laikysis pono Nabeši- 
mos samurajų keturių priesakų. 

Žmonės mano, kad nuolat gilindamiesi į sudėtingus 
reikalus, jie gebės juos sutvarkyti. Tačiau mąstydami jie 
vadovaujasi tik savanaudiškais tikslais, todėl galvoje su- 
kasi kreivos mintys, o sprendimai būna niekam tikę. 

Sunku atsisakyti kvailos galvosenos ir išsiugdyti nesa- 
vanaudiškumą. Tačiau, jeigu svarstydamas reikalą negal- 
vosi apie jį, o visą dėmesį sutelksi į keturis samurajų priesa- 
kus, nesieksi asmeninės naudos ir negailėsi pastangų, tai 
tavasis sprendimas bus tikrai ne prastesnis už ankstesnius. 


Ф 


Kadangi dažnai elgiamės pasikliaudami savuoju įžval- 
gumu, tai lengvai tampame savanaudžiai, neklausome proto 
balso, о tuomet įvykiai ima klostytis ne itin sklandžiai. 
Žmonės pastebi, kokie niekingi, nedori, riboti ir menki mūsų 
siekiai. Kai žmogus neįstengia protingai nuspręsti, verta pra- 
šyti išmintingesniųjų patarimo. Šis įstengs laikytis Kelio 
priesakų, nes jo nesavanaudiški ir nuoširdūs patarimai 
sklinda iš nesavanaudės širdies. Kitų akimis tokie sprendi- 
mai tikrai atrodys itin išmintingi. Toks mąstymas labai pa- 


našus į medį su daugybe šaknų. Tačiau kiek daug žmonių, 
kurių proto lankstumas - tarsi žemėn įbesta lazda. 


Ф 


Kai kažkoks Žmogus pareiškė, kad ūkio reikalus dera 
tvarkyti kruopščiai ir smulkmeniškai, kitas atšovė, jog iš to 
nebus jokios naudos. 

Visi žino, kad žuvys negyvens ten, kur plyti vien tik 
skaidrus vanduo. Tačiau jei telkinyje gausu plūdenų ar dar 
kažko panašaus, tai žuvys slėpsis jų šešėlyje ir gausiai dau- 
ginsis. Tad ir žemesnių sluoksnių atstovai gyvens ramiai, 
Jeigu į kai kurias jų gyvenimo 511015 bus žiūrima pro pirštus. 
Tai svarbu suvokti vertinant kitų žmonių elgesį. 


Ф 


Šventikas Tanenas dažnai kartodavo: „Aplink taip maža 
supratingų Žmonių todėl, kad šventikų mokymas remiasi 
„ne-proto“ nuostata. O „ne-protas“ — tai tas pats protas, tik 
grynas ir nesudėtingas.“ Išties įdomu. 

Ponas Sanenons paskė: „Viename atodūsyje nėra vietos 
užgaidoms, ten slypi Kelias.“ Tačiau nė vienas Žmogus 
neįstengia to aiškiai suvokti. Aiškumas pasiekiamas tik 
nuolatinėmis ir ilgalaikėmis pastangomis. 


Ф 


Žodis gen reiškia iliuziją, arba vaiduoklį. Indijoje 
žmogus, kuris rodo fokusus, yra vadinamas gendžiucusši, 
arba iliuzijos kūrimo meistras. Viskas šiame pasaulyje tėra 
lėlių spektaklis. Štai ką reiškia žodis gen. 


HAGAKURĖ 


Slaptoji samurajų knyga 


Ieškokite knygynuose! 


|. ро гр! пач“ 1 . НУ 
| а Реди 


Karo menas - pati garsiausia visų laikų knyga apie taktika ir 
strategiją. Ji turėjo milžiniškos įtakos kariavimo istorijai ir 
šimtmečiais formavo lyderių mąstymą. Nors parašytas 500 
metų anksčiau nei Biblija, kinų karvedžio Sun Tzu veikalas 
svarbumu (ir populiarumu) iki šių dienu nenusileidžia 
humaniškiausiai žmonijos Knygai. Karo meno išmintimi va- 
dovavosi Napoleonas, vokiečių generolai Antrojo pasaulinio 
karo metais ir netgi amerikiečiai, planuodami operacija 
Audra dykumoje. 


Šiandien viso pasaulio lyderiai ieško šioje knygoje ikvėpimo 
ir patarimų, kaip pasiekti tikslą konkurencinėse situacijose. 
Karo menas organiškai įsiliejes į šiuolaikinę kultūrą, cituoja- 
mas klasikiniame filme Volstritas (1987) ir šiuolaikiniame se- 
riale Sopranai. Visas originalus Sun Tzu tekstas lietuviškai 
spausdinamas pirmą kartą, papildytas išsamiais paaiškini- 
mais ir komentarais. 


R, 


- 
Р 


